Delhi Ih Raltlan Nu Kilte - Chinland Today Media\nOctober 21, 2009 7:03 am·2 comments\nKilte ih khualtlawn daan….\nA lamzin feh har ti daan…\nDelhi a ruahvek a si lo zia…\nA thinharnak pawl….\nA leitlun a danglam…\nKilte cu a nauhak kum (3) a si lai ah a nu le pa in an rak thihsan. Cutin, a pi hnenah a pitling suak. Nunharnak ruangah duhlocing in santiluan ih fehpimi raltlan (refugee) dil dingah Delhi pan in a poksuak ve.\nHai Mual lamzin hrap lak ah…Feh lam le tlunglam pialawk celcel in…Tio lilawn thlen tiang Kawl ralkappawl paisa mi kuanter ding bawh teuteu in killikip ah hmuh ding an um. Tio tiva kap ih tarmi kan ram thantar zoh liam phah cun Mizoram, Aizawl lam pan in Kilte ih Bus to mi cu a feh nguarngo.\nVang zawngah Aizawl an thleng. A zingzing in Gauhati zan feh ding Bus ticket la ding ah a fehpi pawl thawn ticket laknak hmun ahcun ticket an la. Kilte cu ram leng a suah veikhatnak a si. Kala ram Gauhati lam pan cun an poksuak lala. Bus a ri. Rawl a ei theilo. A thazawng biak theihlo in Bus parah a it that thlekthlek. Vangzawng ah Gauhati an ban.\nZanlam ah Delhi pan in tlangleng an to sal. Tlangleng khal a veikhat tonak thotho a si. A ri tuk dingah a ruataw nan a zumvekin a ri lo. Tlangleng parih zuarmi Kala rawl pawl a ei thei lo. A rim a duh lo. Kala rim nam a ti. A fih in a fih. A ei thei hrimhrim lo. Tidai khal rim a nei a ti thotho. Rawl ei lo le tidai in lo in a um. A fehpi pawl cun ‘Kala rawl na ei thei lo ahcun Delhi ah na um thei ding maw…tidai na in thei fawnlo, na nung khawsuak thei ding maw?’ an ti.\nCai cai cai…cai cai cai, Kala lakphaak zuar an au celcel. “Hei, Kilte tho aw, Delhi Rail Way Station kan thleng zo” tiin a itthat an thang. “Kilte, nang khui tawkah na thleng ding, zawi inn ah na thleng ding?” Tiin a fehpi pawlin an sut. “Ka tlawngkaipi ka rualnu Mawite tei inn ah…A phone number khal ka nei asinan an inn cu ka thei lo, a rualpipawl thawn an um khawm, a hnen ah ka thleng ding” a ti. “Pawilo cutisile, inn kan thlen hnu ah kan phone dingih an rak lo hruai leh ding, khah! Zamrang uhsi kan thilripawl hi Taxi parah ret lohli uhsi, a tlai vivo ding” ti aw celcel in, Taxi ah an thuamhnaw an san.\nRaltlan Laimi (refugee) pawl umnak hmunpibik Janak Puri veng an thleng. Kilte khal a rualnu Mawite le a rualpi pali pawl in an ra hmuak ve. Lam tluan ih rawl ei lo le tidai in lo ti pan cu a cau nasa. A lamzin tluanih harsatnak a tawnmipawl thu, cau le cau lo in Mawite a ruah. Mawite in “Delhi cu na zum vek a si ko maw, a pi zet ko ti?” tiin a sut.\nKilte cun “Delhi Rail Way Station kan thleng tiin ka fehpi pawlin in sim. Ka kiangkap Kala kutdawh pawl, mifahrah riahnak hmun neilo lamzin kap fehnak tawnkaa ih a riak pawl, baal berber pawl le hnawk celcel ih minung kan pialaw ka hmuh tikah ‘hi vek maw Delhi an timi’ cu ka ti rori, a mak lo tuk. Ruahvek hi a si lo lawlaw. Nauhak lai ih Delhi zuk (Map) kan rak zoh rero lai ah khacun pi tak ding ah kan rak ruat cio nan, ka thleng taktak cu zianghman a rak si lo lawlaw. Nan ti ve lo maw?” a ti rero.\n“Kan si cio ko, Delhi cu a pi zet dingah kan ruat nan a rak pi lo a si hi! Asinan mi thenkhat in khawsung taktak cu a pi zet an ti” tin Mawite in a sim ve thung. Cutin, kum reipi rak tawngaw nawnlo Kilte le a dua nu Mawite cu Delhi lamlam ah an tawngaw ruairi. Mawite hi Delhi a umnak a rei zo, asinan sungkhat u nau a neilo. Nauhak lai ihsi sumdawng ih rak tawivak a si ih mi lee zet a si fawn.\nKilte ve thung cu khual a tlawng dahlo, tlawngpih caan ah a pi hnatuan a bawm ih cuti caan hmang theu a si. Hmelmawi, mi duhnungte a si ih a zaidam zet fawn. Mizia bangaw lo zet in tlawngkai lai ihsin an rak kawmawk ngaih zet.\n“Kilte, it hrih aw! Rawl kan suang theh zo. Na duh caancaan ah rak ei aw. Kan ni hnatuannak ah kan feh ding. Zanlam nazi 7:00 hlan ah kan ra tlungsal ding. Zianghman rak tuah hlah, inn sungah rak um men aw. Cun, hnatuannak lawng a um ih ka lo suhsak cih ding. Kha!..,sangka a sung lam in ra kalh awla, it thatsal aw” tin Mawite in, a hnatuan fehzik zawng ah a hna phurah a cah ta.\nNazi 12 hrawng ah Kilte a tho. Mawite le a rualpipawl cu hnatuan ah an rak suak tluh.A ratnat lamtluan ah rawl ei lo asi tikah a cau in a ttamsawl nasa. Zau phah in, inn sung thilripawl a zoh kual. Inn luahmi te a ti ngaingai. Coka khal um lo, pindan khal um lo, a zate ceem in inn fate takte ah minung an benaw khawm ih mak a ti nasa. Delhi ti pan cu, cangkang zetih nung cio dingah a rak ruat ve. Refugee sikhal haisehla cuvek emem ih an harsat ding a zum lo.\nLaimi refugee vangsang mangbang thinhar pawl benawknak hmunpi Delhi a si ti a rak theilo. Delhi ih sumpai lak luhnak a umlo daanzia pawl le rawlhmeh duhzawng khal lei theilo in, mi thildaw ih an khawsat daan pawl a rak thei dahlo. Delhi Laimi pawl umnak hmun cu Delhi khawsung hman siloin khaw pawn lam deuh ah an um ti hman cu a fiang hrih lo lai.\nLamzin a fehnak cau le ttamsawl thawn rawlhmeh thawlobik khal ka ei mai ding ti thinlung pu in, rawlbel vawn kau ving khaw, Kawlram hman ih kan ei duhlomi fang sebik ti theih, tharrang fangvek sen nengneng pawl, a rim ur ih mi ur pawl a hmu. ‘A rilrawngmi pumpi cun hna a neilo ti a si si, ka ei men poh pei cu’ a ti. Rawlhmeh lolamte poh khal a um pang ah tin thirbel a vun kau lala, aaluu siti ih nehlo takih kiomi a hmu. A hawl vivo, tihang bel a vun kau sal cu kawpi hnahkhat le a hangrialte a hmu. Ziangtitha, ka ei lo le ka thi ngaingai thlang ding fawn ih ti in thaw le thaw lo in a ei ve ko.\nKilte ih Delhi thleng ve cu a khawvel a danglam theh. Delhi thleng daih vial sumpai a nei. A sumpai neihmi a cem theh. Mibang in ram dangah u le nau bawmtu ding khal a nei ve lo. Rualpi hmeltheih sung le khat u nau dang khal a nei lo. Mawite vial hi a u nau suahpi tluk ih a rinsanmi a si.\nA thlen hnu nithumnak ah Mawite le pawl ih hnatuannak ah hna a tuan ve. Nitin hnatuannak ah ke rorin an feh theu. Delhi rawl rim/Kala pawl rim a tuar theilo. Tidia khal a rimsia a ti ih a hnek aw theu. Delhi boruak a neh lo. Delhi cu nuam a ti in a ti thei hrimhrim lo.\nAsinan, kan ram ah tlung sal khalsehla tuah dingmi zianghman a um lo ding, nunhar thotho ih khawtsat ding ti a thei ruangah mikip ih an dilmi refugee sinak thawn ramdang fehthei hi a lamzin um sun le a nun pitlinak ding hrang ih hrampi si ih a ruah ruangah Delhi ahcun ziangvek harsatnat khal tawng khalsehla ka tuar suak hramhram ding timi lungput hngetkhoh tak a thinlung ah a ret thup.\nA pi thawi an paisa neihsun thawn Delhi ra thleng a si ruangah nasa takih tanlak cu a tumtahmi a si. Midang khalih an tuar thei ahcun ziangah ka tuar theilo ding timi thinlung nei in nitin a harsatnak le buainak, a hleice in rawl ei theilo le boruah neihlo khal a tuar tento.\n“Zoh hnik! Ka interview ding kum cu 2011 ah in ti ual. A va rei nguarngo ve aw! Cumi sung, hna rak tuan ding cu a ol lo nasa ding. Ziangtitha, ziangkim hi Pathian remruah a si tiih kan pom thiam a tul. Damten hna ka tuan thei ahcun ka harsa emem lo ding” tin a interview ni le thla kum pawl cu Mawite a hmuh phah in a phun phah rero.\nTik cu le caan a her liam vivo. Kilte khal Delhi ih a umnak ni le thla, kum pawl a rei vivo. Hmuhtawnmi a tam theihmi khal a nei tam vivo. Asinan nuam lam pan hnak in a harsatnak a khirhkhah sinsin. Nu le pa u nau sungkhat umlonak ram ih um cu harsa a ti fualfo. Harsatnak le mangbangnak a tawn khalah zual kawhnak ding a nei lo.\nPaisa a nei nawnlo….Mawite a sim ngam nawnlo…Sungkhat a nei lo….hmel theih a nei lo…a thinhar vansanglam in a khawsa…Rinsanmi upa pawl hnenah sumpai cawi a duh nan mibawm duh ding hmel an pu lo tikah a cawi ngam sal lo… har a ti. Zan a it thei lo…India a rat zikzan ih a rualpi pawl ih awkam pawl a hna thlam ah hitin a cam lai:–\n“A rualnu Mawite in “Kilte ca kan kuat aw theu ding maw”, cun Hnemte in “In hngilh hlah aw maw, thla kan lo camcem ringring ding”, NuNu in, “Kan ni khal ni khat nini ah kan ra so ve ding ih, in rak hmuak leh pei cu ti”..?, Suite in, “Kilte, kan rualpi pawl hi hmun dangdang ah kan thenaw theh lai ding kan rak ti theu kha, nanghi a hmaisabik fehsuaktu ding na si hi!” A rualnu LiLi khalin “ziangtiti in simaw kan hmu aw leh ko ding, email tla in kan biakawk theu ding si ko ual” tiih a rualpi pawl ih thlahnak awkam pawl cun it thei lo in thu tinkim a ruat….”\nHmaisabiknak a si….Pehlai ding…..\nKa Bawipai’ Au-aw\non October 22, 2009 at 3:48 pm\ni zuam aw maw?\nminung cu har nak kan hmu hmai sa lo le cu nuam nak hmuh cu a har si lo maw ti mi kha na thinlung sung ahi ciam ter ring ring aw tiah kan lo forh duh hawi\non October 24, 2009 at 3:29 am\nHarsat nak ih lengah lungawi nak a um ti hi ka hmu fiang ih ,rinumnak lawngin neh nak a ngah thei asi.voi tampi ai hram nak ka tawngih lungawi ni ka thlen hnu lawngah cuang pawl cu mitthlam ah an cang theh zo…rinumnak thawn a tawp thleng zuam tento aw ti ka lo cah duh…thlacam nak thawn\n611 Constitution Dr,


RIP: Bike Accident In Salai Bawi Uk Thang In Mual In Liamsan, Ralkap Pawl Ruangah A Ruak An Tlunpi Thei Lo – Meifar\nRIP: Bike Accident In Salai Bawi Uk Thang In Mual In Liamsan, Ralkap Pawl Ruangah A Ruak An Tlunpi Thei Lo\nKum 27 mi Salai Bawi Uk Thang cu August 16, 2021 zanlam nazi 5:00 hrawngah aumnak Walet Myo ah bike accident in a thi. Tulai ralkap pawl an hrang deuhdeuh, Mandalay ramsung khal August 16 ihsin August 29 tiang cu zohman vahsuah an siang lo.\n“A vaksuak pawl cu kan lo kai ding” tin thu an suah, zinglam nazi 9:00 ihsin zanlam nazi 3:00 tiang cu lengsuah an siang lo. Cuvek dinhmun a si ruangah Salai Bawi Uk Thang ih ruak cu an khua Valung ah an tlunpi thei lo.\nFalam Covid Response Team, Mandalay in “Zualko: Salai Bawi Uk Thang (27) cun ni (16.8.2021) zanlam nazi panga hrawngah a umnak (ဝက်လက်မြို့) ah Bike Accident nak ruangah in thihsan a si. Salai Bawi Uk Thang hi U Sai Tin Khuai ih Fapa Valung khaw mi a si. Amah hi မီးသတ် (တပ်ကြပ်) hnatuan rero lai a si.\nSalai Bawi Uk Thang ih ruang hi laitlang an khua ih phurh tlunpi dingin FCTM cun kan buaipi rero nain mithi phurtu Motor Mandalay khaw pumpi san ding hawl in kan sut ih kan tawn thei lo ruangah a umnak hmun (ဝက်လက်မြို.) ah in phum sak ding maw, in ur sak ding ti thei loin FCRTM cun mithli thawn kan thlir a si.\nKawl le Vai lak ih kan Falam mi siat kan tawn tik ih phur aw thei lo le phum aw thei lo ih kan um hi cu tuar thiam a har tuk rori ko ee. Salai Bawi Uk Thang ih ruang phur dingah FCRTM cun Motor mawng tu ding le thlun tu ding tiangin kan timtuah aw thluh zo nan kan mah in Ambulance kan neih thei hrih lo ruangah zianghman kan ti thei lo a si.\nKan mi le sa Mandalay ih siat a tawng mi pawl FCRTM in kan lo bawm theinak dingah Ambulance nei thei dingin thla in campi hram uh. Salai Bawi Uk Thang in ngaithiam hram aw… sunglawi zetin nan runinn pi ah FCRTM in lo thlenpi kan duh tuk nan sokhaw…” tin an tarlang.\nRalkap In Tlawng Exam Tuah Lo Pawl Khal An Ongter\nYangon Inndot Par Ihsin Dawp Ih Mual Liamtu Unau 2 Hi An Zangfak Um Tuk


Sunpadir khalah Ning ṭih ding khawp ih Ṭhing riapriap Kalaymyo - Falam Online Media\nSunpadir khalah Ning ṭih ding khawp ih Ṭhing riapriap Kalaymyo\n2021, March 30 ahcun Kalaymyo cu ṭhing riapri rocar zetin a um. Nikhua sia, thlipi huuk tum vek, lamziin ah vak sukso hmuh ding khal an um lo. Suah lo theihlo ṭul poimawh lo bak ah lengsuak an um lo.\nCulaiah St. Mary biakinn sir ih um suakthuan tlawng kulh sungah ralkap motor an ding ṭhepṭhep.\nTahan tiih koh mi Chinmi tamsawn umnak veng le Kalaymyo pehawnak Tada-U, SanPiah ziin ziik khalah ralkap tamzet an um. Bogyoke ziintluan ih um mi thingkung tamzet dunglam/phen khalah ralkap pawl an relh thup.\nThli hrang ah thinghnah an ṭil mi le thingṭek ro baak lo cu mivak sukso khal hmuh ding an um lo ih danglam zetin a dai khepkhep. Awn-ai thawmvang um lo tuk cu thil maksak pakhatkhat thleng suak ding vek khi a bang tiah Kalaymyo ih mipakhat cun a hminsin.\nMarch 28 le 29 ni ah mipi le ralkap nasa zetin an kapaw ruangah khuasung cu tuvekin a dai khepkhep nak san a si.\nKalaymyo mipi ih hmanbikmi Bogyoke lamziinpi le Bayinnaung lamziinpi kiangkap ih um mi ṭhenkhat cu inn ah um ngam loin hmun dang ah an ṭhawn thluh. Miṭhen cu Kalaymyo sungih hmunhim kerkawm lam ah an ṭhawn. Ṭhenkhat an si le khua lam ih tlung khal an um. Asinan, khuate lam khal a him zet cuang lo ih boruak khal a ṭha hran cuang lo. Kalaymyo thawn hlat tuk lonak Sitha khua kiang ah tla cun mipi le ralkap nasa zetin an kapaw.\nKalaymyo, Bogyoke lamziinpi le Bayinnaung ziinpi kap ih um inn pawl ih bun mi CCTV pawl cu ralkap pawl in kuahli thawn sai na, meithal thawn kap na ti`n an siatsuah. Inn ṭhenkhat ih thlalang cu a kuai thluh ih innphar tlakrawh par ih cerek neh hmuh ding khal a tam zet. Ralkap ṭhenkhat cu mi inn ah lut in an CCTV an phit ter.\n“Meithal tin phah in kan inn ah ralkap pawl an ra lut. Ka tu nu in ṭih tukin a ṭap ciamco cu ralbawi pakhat in ‘ṭih hlah aw. Zianghman hman kan lo ti lo ding. CCTV kha in phit sak uh’ a ti. Tawk deuh lai. Ralbawi ṭha ka tong cu ka van ṭha. Hmun dang ahcun hivek an si lo” tiah ziinpi kap ih inn neitu Daw Aye Aye in a ti.\nRalkap cangvaihnak hmuh ding a um ruri ruangah le kapawknak a um ruangah inn ṭhawn tu an tam ih lamziinpi khal a ṭhing riapriap.\n“An nih pawl cu an lung lutlo cun lamziin ih an hmu mi pohpoh an kap thluh. Suakvak lo theihlo, lengsuak ṭul rori lawngah innleng kan suak. Culocu kan suak ngam lo” tiah Ko MaungGyi in a ti.\nBogyoke lamziinpi le Bayinnaung ziinpi ih dawr hmuahhmuah cu an phit thluh. Kalaymyo ih bazar pibik pahnih khal an phit. Zuar tuding khal an um lo ih lei tuding khal an um lo. Zuartu an um lo ruangah leitu an um lo, leitu an um lo ruangah zuartu khal an um lo. Cuvek dinhmun cu a si.\nKo MaungGyi cun “Thlanmual ṭhing bangin a rorum. Mikip an riahsia. Kan thinlung ah himlonak timi a khat. Patrol lei duh khal le leinakding hmun/dawr a um nawn lo.” a ti.\nBayinnaung ziin ih um Daw SanSan cun Minung vaksukso um loin Lampi a ṭhing tukcu riah lamlam a sia. Suunpadir rori ah ning ṭih ding khawp ih a ṭhing mi khuapi vek a si a ti.\nBank pawl an phit thluh ih zohman in bank ta paisa an suah thei lo. Yangon ahcun ATM ihsin paisa suah a theih lai nan Kalaymyo ahcun ATM cet khalin paisa a suah nawn lo.\n“Mizaan ah thil ṭul poimawh a um ruangah leng ka suak. Lamziin tamzet ka thleng. Main road khal siseh ziinte khal ka hroh thluh. Feh duhlo khalle feh lo a theih lo. Ziin phit nak khal a um ih thilri peng khawm ih kham mi ziin khal a um. Mei urkang nak hmun khal a um. Ralkap motor ka hmu le ka hrial hai. An nih pawl hin thil tuahdan phung an nei. Motor cawl in an ṭum veten a hrekhrek in ziinkam khatlam veve ah an ṭhek aw. Cun, a feh nak piang ah an lung lut lo mi hmuahhmuah cu an kap thluh. Curuangah hrial thei tawkin hrial hrim an ṭul. Ziin kerkawm ka zawh ruangah lamziin ah nazi 1 hrawng ka rei. Cumi sungah mi 10 hman hmuh ding an um lo. Motor pakhat cu ka hmu” tiah Ko MaungGyi in a ti.\n— FOM (@FOM66530376) April 1, 2021\nVengbawi siseh Khuabawi pawl khal siseh khuasung faang hmunram haal in zohman an vak thei nawn lo. Veng ṭhenkhat ahcun hlan ih an veng lal pawl thawn mipi an lung tongaw ruangah tuhlan ih an hman mi thotho ukhruaitu ah an hril. “Vengmi pawl thawn remrual aw mi vengbawi an si nan ralkap cozah pawl ih hnaṭuan pekmi an si ruangah mipi lam in hruaitu dik ah an pom duh lo. Curuangah ukhruaiawk daan khal a hlan vekin a feh thei lo.\nKalaymyo ihsin khua dang ih tlan passenger phur motor cu an um nan an mal tuk tiah khuami pawl in an sim.\nAsinan, tuhlan ai ih tam in, vak suk sotu motor dang an um. Cupawlcu Ke 12 nei motor pawl an si. Kalaymyo kiangkap ih Thing hau an rak kham dah nak ih Thing pawl cu duhsah in an hau ih licence nei bangin zaanvar an phur, an thiar.\nAhlan khalah Thing pawl cu an fir ṭheu ko. Nan, Meihol phur mi tang tivek ah mal tak teten a thup thiar in an phur ṭheu. Nan, tuahcun ralkap le palik khal ṭih loin langhnganpa rorin zalen zetin Thing an phur hluahhlo tiah Kalaymyo ih um pawl in an sim. (BBC)\n← Chaungkhuah Doawknak ah Pu Ram Hlur nunnak liam\nParalṭha Salai Van Biak Thang ruak cu sianglo cing ten April 2 ah an vui +an kahawkdan thu felfai →\nFifir ṭih ruangah Kawlram palik in Bagan, sun-zaan in kil\nMizo DungTun Dahlotu Pu No Than Kap – Salai Chin\nSeptember 22, 2020 September 22, 2020 Ni Hnem Sung 0


Ralkap Pawlin CDM Tuah Khua Lal Inn An Kap Ih A Fapa An Kap That – Meifar\nRalkap Pawlin CDM Tuah Khua Lal Inn An Kap Ih A Fapa An Kap That\nSeptember 2, 2021 admin Myanmar 0\nMandalay Region, Myingyan Township, No. 20 Chaung Daung vengsung ih um U Koni cu khua lal le mibawmtu pawlkom ah chairman ṭuan a si. Min Aung Hlaing in Myanmar ramsung thuneihnak a lak hnu ihsin a kuthnuai ah hna a ṭuan duh nawn lo ih CDM a tuah.\nRalkap pawlin khua lal ṭuansal dingin an sawm rero nan a cohlang lo. Curuangah pukmah 505 in thubuai an orhter ih kaih an tum ruangah hmun dangah a tlan.\nTualsung mi pakhat in “U Koni cu ralkap in pukmah 505 in thubuai an orhter ruangah hmun dangah a tlan. Ralbawi pakhat in 505 cu ka lo phelhsak ding, ra tlungsal awla mibawmtu hnenah hna ra ṭuansal aw” tin a ko.\nMani sun ah ara tlungsal ih zan ah bike 4 thawn an inn ah an va lutchilh, an inn cu an kap ih inn sungih um a fapa upatu an kap that. A fapa nautatu khal hliamhma nazet a tuar. Bike mawng pawl cu mipangai vekin hnipuan an hruh” a ti.\nA fapa ruak cu Myingyan siizung ah an phur, a fapa nautatu khal siizung ah a hliamhma pawl operation an tuah rero lai. U Koni cu August 31 sun ah a tlung nan inn a thleng man hrih lo ruangah a him phah, zan nazi 8:00 hrawngah ralkap pawlin an inn an va kap.\nKachin Rev. Tu Mai Cu Thlacam Thuhla Ruangah Ralkap In Kai Dingin Thubuai An Orhter\nTuizing Ah Ralkap Lamtang An Kap That, Ralkap Pawlin Zohdiknak An Va Neih Laiah Bomb A Puak


Chin ramkulh Falam Le Kalay Sun Zan Meisa Ngah Thei Ding - Chinland Today Media\nChin ramkulh Falam Le Kalay Sun Zan Meisa Ngah Thei Ding\nMarch 27, 2014 12:22 am·1 comment\nChin ramkulh, Falam peng le Kalay ramṭhen pawl hrang 2014-2015 ah meisa bunsak a si thlang ding tiin Myanmar rorel innpi cun sumpai hisapnak le riruang bunnak a nei.\nChin ramkulh meisa thuthawn pehpar in Pu Zun Hlei Thang, Amyotha Hluttaw Kusale cun ‘Hluttaw thok pekte ah Chin state khawpi zaten mei kan ngah ve theinak dingah le cetzung phun phun kan din ve theinak dingah maha-dat-aa-line (national power grid) in zomsak dingin ka rak dil ih a thu in ka rak hlawh tling’ tiah a sim.\nPu Zung Hlei Thang cun ‘Asinan 2014-2015 budget ah an telh nawnlo. Curuangah Chin ramkulh meisa ngah theinak ding hrang ah tuikum ah thuhla ka bur sal ih Pathian zarah ka hlawhtling’ tiin a sim bet.\nChin ramkulh le Rakhine ramkulh hmuahhmuah ah kum 2014 ihsin meisa vang thei thluh dingin meisa cettha bun a si ding thu rampi meisa thalam ṭuanvo neitu, tlawngbawi U Khin Maung Soe cun November 9 ni ah Rangoon khawpi ih meisa thuhla ṭuanvo neitu le cetzung lam thuneitu pawl an tonkhawm awknak ah a rak rel dah zo.\nFalam le Taingen ih hrambung ding mi hrang ah 66/11kV, 2×15 MVA a si dingih sumpai ks 260000 cem veve ih tuah ding a si. Hakha-Falam-Taingen-Kalay-Kalewah ih tuah ding mi ahcun meisatha cahlam 66KV bun a si ding ih sumpai 900000 cem ih tuah ding mi a si.#\nChin Ramkulh Ah 2014 Ihsin Meisa Ngah Thluh Ding\non March 27, 2014 at 8:50 pm\nIt is really good news. If it is not happening, will you blame the Hakha people again? I hope Surbung Tlang project will keep going as planned and Falam will receive power as the article says.


Falam Top 10 Thinkers Ka Hril Dan - Chinland Today Media\nFalam Top 10 Thinkers Ka Hril Dan\nJanuary 1, 2013 7:21 am·4 comments\nPu No Than Kap thusim lai\nFalam milesa lakah ram le miphun thu (social, politics, religion, economic, etc.) ah thurawntlak( locally & locally) khuaruat thiam, mifim, tiah na ruahmi mi pahra, hmin nan rak ngan thei cio pei maw? Tiih Falam facebook ih a tarlang tikah hivek upa lungfim ih an tuah mi rak sunsak hi thupi ka ti tikah ramsung le ramleng um kan hruaitupawl ka theih ban cin tete le an sulhnu zohkirsal in tuini tiang mipi ṭhansohnak hna a ṭuan thei lai rero pawl hmin le an thu ka theih mi zawinte ka ngan ve.\nU Hre Mang cun mipi ih kan hril thiamnak dingah mi 30 hmin pawl a tarlang. 30 hnu khalah kan bet sal. Cutin, mi 30 lenglo lak ihsin Falam mipi lakih kan top 10 thinkers hrilnak cu kan nei. Keimah vek mino, ramsung suahsannak reizo pawl hrang ahcun an thuhla kimcang khalin kan theilo ih cun hruaitu ṭha tampi kan theihlo mi tla an um ding ah ka zum.\nMipi ih hrilmi Falam Top 10 thinkers pawl hi zo pawl an si ti theih a si hrih lo. U Hre Mang tla cun vote siarnak le result tarlangnak a nei lai dingah ka zum.\nPolitics: Aliamcia ih thilcang cu vun tanta in tui kan ram din hmun in ramthukhelnak ih a kekarnak ah a hlawhtling. Calai le fimthiamnaklam khalah pabik pakhat a si. A thusimthiamnak, a canganthiamnak le mipi thinlung a neh theinak cu tuini tiang a hum thei ringring lai. Politic zetih kan thlir asile, Chinmi lakah a ziik tiang thleng thei a si. Tui, modern santiluan khal ah kan Chin politics lam ih kan Arsi pakhat a si.\nReligion: Pastor ṭuan a si vekin Chin mipi Pathian lam ih kaihruaitu pabik pakhat a si. Internationally ih pastor ṭuan ding tling a si. Pathian lam ih a hnaṭuannak tampi um phah in social development hrangah ziangmawzat a tuah suak thotho. Mino tha pe thiam le ruahnak pitling zem theitu a si. Politics thlir thiam zet a si fawn.\nDr. Than Bil Luai\nMedical: Chin mipi ziangmawzat natnak tuamhlawmtu pabik pakhat a siih hleiah, Calai le nunphunglam ah thuukzet ih hmalatu a si. A canganmi le Chin mipi hrang thahnemngai ih a hmalaknak pawl cun a hmin a mawi ter zet. Medical lamih a thiamnak le a zuamnak cun mipi siarcawklo damcahnak le hmasawnnak a pe.\nPolitics: Falam Laizo ṭong lar dingih rak tuah thoktu lakih pakhat a si. A Social movement le politics lam ih a cangvaihnak pawl zoh tikah hlawhtlingzet a si. Chin mipi hrang hmatawntu a rak sinak le tuini tiang Chinmi duhdawt ih sawiselnak tampi tuarih feh rero tu khal a si. Ramsung le ramleng ih a cangvaihnak cun mi tampi a kai tho ih CNF president dinhmun tiang thleng ih rinsan zetmi a si.\nDr. Sui Lian Mang\nReligion: Tulai thuthangṭha simthiam ih larsang a si. Pathian thu lam ah thuuk zet a lut. Ramsung le ramleng (international) thuthangṭha simtu pakhat a si. Chinmi tamzet thlaraulam ah hruaitu asiih hleiah a zirhtirnak pawl cun mipi a cawm nung zet. Pathian thulam ahcun kan pabik a si. Bible in lehlin sak rero laitu khal a si.\nPu Van Kyi\nEducation: Laimi no tamzet cun hmaiton in hmu lo khalsehla mino pawl hrang a peksuah mi dictionary le fimnak pawl hi a sunglawi. Mino pawlih hngilh thei rual a si lo. Upatlam pan vivo hman sehla mino hrang roh ding ruat ih a cangvaihnak pawl hi sunsak tlak le cawn zohṭhim tlak ngaingai a si.\nSocial: Ram hrang le miphunpi hrang tiih nun thaptu pawl lak ih pakhat a si. Tuini tiang social development nak hrangih a cangvaihnak ah thuanthu tamzet le mipi hrang thansohnak karbak tamzet a tuahsuak zo. Tuini tiang socially ih a cangvaihnak a cak ih Chin mipi hrang thansonak lamzin sialtu pakhat a si.\nMedia: Mizoram khalih journalists lam rak tuantu hmaisa pawl a si. Theihkauhnak, ram history le politics thuhla theizet pakhat a si. Media thuthang cangvaihnak ah rak hminthangzet a si. Sumpai le kawhhran lam cangvaihnak pawl khalah mi rinsantlak zet a si. Tenrennak thiamnak lam le fimthiam zirnak lam khalah zohṭhimtlak pabik pakhat asi.\nPu Thawm Hlei Mang\nSocial: Non-organization ah nasazeten hnatuantu a si. A sumpai ziangmawzat cem in Chin mipi thansohnak hna a ṭuan. Lailun foundation feh tlangin thil tampi a tuah suak. Cuihleiah nunnak thap ih rak fehtu tla a siih tuini tiang ramsung le ramleng thansohnak ding ih tuan rerotu a si.\nPu Thomas Tha Nei Thuam\nSocial: Lairawn Zirsang Tlawngta Pawlkom rak dintu pakhat a si. Malaysia, LCF dintu pakhat a siih Chin mipi biaknak lam ih ṭhangso dingah dunglam ihsi monitor tu pakhat a si. U.S a thlen hnu khalah kawhhran ṭhansohnak lam ih a cangvaihnak pawl daiter menlo in CCYI pawl cangvaihnak a tuah. Ramsung ramleng catbanglo ih pumhuap thuhla theihawk ternak group mail le facebook group pawl tuahtu pawl lakih khaipabik pakhat a si.\nGermany National Team’s Player Of The Year 2013 : Mesut Ozil\nItaly Ramsung Football Lektu Pawl Lawmman Peknak Nei\nManchester United Kan Champion Thei Lai : Juan Mata\nChelsea Club Cun An Club Ih Lektu Hlun Nemanja Matic Lei Kirsal\non January 1, 2013 at 2:10 pm\nPu Van Ci ,Dr.Than B L, Dr.Za H T, Rev.Hre Mang hi atawkza an si, adang pawl tla an za ve pphahphah ko.\nlai Unau says:\non January 2, 2013 at 3:29 am\nDr,Than Bil Luai le Dr Za Hlei Thang hi man of the Year pek ding ah Pakhat san sang hril ding an si ka ti.\non February 10, 2013 at 5:28 pm\nDr. Than Bil Luai, Dr. Za Hlei Thang le Dr. No Than Kap lak ih pakhat hi men of the year in social life leh politic pek tlak an si. Rev. Hre Mang, Dr. Sui Lian Mang lak ih pakhat hi men of the year in bible society tin pe sehla a tha zet ding ka zum.. asi nan tui kum sungah zozo pawl an ra suak ding ti cu rel a theih rih lo e..\non February 17, 2013 at 6:02 pm\nkei cun k rak tih cia zo hkw..\nzg vek in ha thil ra cang suak leh te te dg hi.


Zohtu Mit pawl - Chinland Today Media\nZohtu Mit pawl\nJune 28, 2012 2:34 am·0 comments\nBible Siar Ding: Seemtirnak 16:1-14\nBawipa cun vancung ihsin a run zoh ih, miphun hmuahhmuah a hmu.\n– Saam 33:13\nScience thiamnak in hminsintlak thiltitheinak le ahleice in thil umnak felzet ih langter theinak le vantlun ihsin leitlun ih thil ummi pawl zoh le hmuh fiang theinak in pek. Asinan Pathian cun satellites hmang ttul loin vancung ihsin leitlun ih thil ummi le cangmi pawl a run hmu ringring a si.\nSarai ih salnu Hagar in harsatnak dinhmun ih a din zia a hmu fiang aw. Fa a vun thei lo ruangah Sarai in a pasal cu a salnu Hagar thawn pawl-aw ding le nau nei dingin ruahnak a pek. Himi in tuni ah laklawhnak a suahpi mai thei, asinan cumi cu khuahlan Judah pawl ih tidaan kel a si ih Hagar in duhhrilnak zianghman a rak nei ve lo. Hagar in fa a pai tikah a dinhmun a hngilh ih a bawinu a hmuhsuam.\nSarai in Hagar le a fapa cu a hua. A tisiatnak ruangah a salnu Hagar cu ramcaar ah a tlan. Cuti’n a nungmi Pathian thawn an tong aw. Hagar in Pathian cu El Roi, “Keimah i hmutu Pathian” ti’n a ko. Abraham ih Pathian in Egypt mi a salnu le a dinhmun cu a hminsin sak. El Roi Pathian in amah cu a bawinu ih hnenah a kirter saal ih a zaangfahnak a coter. A fapa Ismael ihsin cithlah tampi karhzaiter dingin thu a kam.\nVei ziangzat harsat buainak kan tong, mi pakhatkhat in in hmu bang sehla ziangtluk in an mangbang ding? Kanmahte um vekin tuar hmanningla a poi lo, El Roi Pathian in in hmu ringring a si.\nEl Roi, khui hmun ih ka um khal ah in hmu ringring a si timi ciing ringirng dingin in bawm hram aw.\nTuni ah Bawipa in i hruai ih i hneem ringring timi ziangti’n ka thei ding?


hooky magazine: Khasiat manfaat Cempaka Putih\nKhasiat manfaat Cempaka Putih - Ingin Tau Khasiat dan manfaat Cempaka Putih? yup mari simak penjelasan di blog Ali Bloggers ini. Nama Latin : Santalum album L\nCandana (Minangkabau) Tindana, Sindana (Dayak), Candana (Sunda), Candana, Candani (Jawa), Candhana, Candhana lakek (Madura), Candana (BeIitung), Ai nitu, Dana (Sumbawa), Kayu ata (FIores), Sundana (Sangir), Sondana (Sulawesi Utara), Ayu luhi (Gorontalo), Candana (Makasar), Ai nituk (Roti), Hau meni, Ai kamelin (Timor), Kamenir (Wetar), Maoni (Kisar).\nDitanam dikebun atau pekarangan rumah.\nPosted by zzanottixxx at 11:24 AM


A tlangvalpa in nupi a neihsan ruangah an puainak ah feh in ṭhulhsal dingin a va ngen (video) - IHBURLEN\nZuknung (Film) lawngah tivek kan hmu ṭheu nan, tui’ ta cu a taktak ih thilthleng a si.\nFala pakhat cu a tlangvalpa in nupi dang a neihsan ruangah thinlung kekkuai in mopuainak hmunah a ve feh. Video ih a langdan vek asile mopuai an tuahnak hall kot ah nunau pakhat cu thin le ham khal kaiaw loin a caiciling vutvo.\nHi thil maksak zet hi India ram Madhya Pradesh, Hoshangobad ih thleng a si ih nunautu hi Kanpur ihsin Hoshangobad a ra ih a tlangvalpa in nupi dang a neihsan ti a theih ruangah mopuai an tuahnak hmun a pan cih.\nGate kharmi cu a hnin ciamco ih hlaral ihsin a tlangvalpa cu a nupi neihmi ṭhulhsal dingin a ngen rero. A mitthli le canghnap thawn, thinlung vaivuan zetin a sawltal ih zohman runtu a nei lo. Cu hleiah a kiang umtu pawl cun an kham ih an tlanter lamlam.\nZee News ih a tarlang dan vek asile Kanpur fala hin a tlangvalpa thawn kum thum khengte an thlunawknak a rei zo. An karlakah ṭhenawknak thu rel a um lo nan, rinlopi’n a tlangvalpa in nupi dang a neihsan cu a tuarthiam lo tuk a si. An 2 hin Bhopal Private Firm ah hnatuantlang an si.\nIndia ram ahhin nu le pai’ lungkimnak loin nupi/pasal an nei lemlo.\nNa duhmi hnakin a lo duhtu hril hna thiam aw (7)


Mizoram, Lunglei Ah Rapthlak Zet Ih Mithattu Rinhlelmi An Kai, Tahan Mi – Meifar\nMizoram, Lunglei Ah Rapthlak Zet Ih Mithattu Rinhlelmi An Kai, Tahan Mi\nSeptember 8, 2021 admin Lawrkhawm 0\nSeptember 6 zan nazi 7:00 hrawng ah Mizoram, Lunglei, Chanmari-III BCM Biakinn kot ah tualthatnak rapthlak a thleng. Biakinn kot ih um Lawngtlai, Siaha Sumo Counter (Duati Counter) neitu, K. Vanlalduati (52) cu zo ti theih loin an lutchilh ih nam in an dawt that.\nDuati hi mifel le miṭha zet a si ih mipi khalin an ngaina zet, maxicab driver le amah dawrtu pawl khalin biak nuam an ti thei zet mi a si. Lunglei Chanmari veng ih um a si, a counter cu rawng hnih ṭhasal in dawr ah aum khuatlai deuh.\nCutin amah lawng ih aum laitak ah misual in an va lutchilh ih nam in an dawt, room sung umdan pawl zoh tikah misual in sumpai laksak a tum ruangah si an zum. Paisa khal a tla darh nasa tin mithmutu pawlin an rel. Lunglei police pawlin an zingzoi vivo ih Mizoram ih um Tahan F group mi Lalchawimawia (kum 24) cu tuisun September 8 ah an kai.\nTualthatnak ih nam an sarmi cu Lalchawimawia ih pai ṭheumi tin thu an dawng hnuah an va kai, court lam ih an fehpi hnuah Lunglei District Jail ah an khum. Special Investigation Team pawlin thilṭulmi pawl cu an zingzoi vivo lai ding.\nZonet Lunglei ih a tarlang dan ahcun “September ni 6, 2021 zanah Pi Vanlalduati rapthlak zet ih thattu kum 24 mi Lalchawimawia, Tahan F Group mi, Mizoram Thangte khua ah mi inn ih um cu Lunglei police pawlin a thlennak inn ah an va kai.\nSpecial Investigation team pawlin “Pi Duati thattu hi a phuangaw hrih lo nan tetti ṭha tawk an neih thu press mi hnenah an sim thei. Lalchawimawia in a namte cu scooty seat hnuaiah a ret ih a hlo thu police hnenah a sim.\nPolice pawlin thubuai zingzoinak ah khuasung mipi pawl ih bawmnak zarah a si tin lungawithu an sim. Lunglei Police press conference hi tuizan September 8 zan nazi 7:30 ah Zonet JB1 channel le Zonet Lunglei Youtube Channel ah zoh a theih ding. (Zonet Lunglei Youtube hmetaw)\nLetpanchaung Kiangkap Ah Rukru An Tam, Zonuam Ah Ar Le Bike Rutu An Kai\nSalai Thang Van Lal A Umnak Theih Asilo Ih An Hawl Rero Lai


Rukru An Kaihmi Pawl Cu Palik An Tuanter >>> – Meifar\nRukru An Kaihmi Pawl Cu Palik An Tuanter >>>\nMarch 7, 2022 admin Myanmar 0\nRalhrang kuthnuai ih cangvai rerotu palik pawl an mal deuhdeuh ruangah rukru, sii ri an kaihmi pawl cu palik an ṭuanter.\nRalhrang in ramsung thuneihnak an lak hnu ihsin palik lut an um mumal nawn lo ruangah palik luh theinak daan le dun khal an thleng danglam. Fimthiamnak neilo, phun 6 kai ihsin palik luh an siang zo nan lut an um cuang lo.\nPalik thawn pehtlaihaw mi pakhat in, “Palik lut an um mumal nawn lo ruangah zan ih an kaihmi pawl cu hringhronak ah palik an ṭuanter, an kaihmi sii ri, rukru pawl cu PDF tin thubuai orhter maw, palik nan ṭuan tin duh an hrilter” a ti.\nAn kaihmi pawl hi rampi daan vekin an fehter asilen thla 1 ihsin thla 3 tiang thawng an tla thei, asinan ralhrang pawlin an kaihmi pawl cu kum 10 tiang thawng nan tla thei tin an hringhro hnuah palik an ṭuanter.\nPalik lut an um nawn lo ruangah khuatin ah palik an mal vivo, palik malnak hmun ih palik bawi pawl cu tlunlam in palik an mal ruangah hremnak phunphun an pe thei. Cumi an ṭih ruangah sii tham, rukru pawl hi palik an ṭuanter a si ding ti zumnak an nei.\nTrump In ‘Vanzam Ah China Thantar Zar Uhla Russia Pawl Va Bomb Uh’ A Ti


France Ram Ih Nu-Nu, Pa-Pa Neihawk Duhlotu Pawlin Lamzawhnak Nei - Chinland Today Media\nMay 26, 2013 10:19 pm·0 comments\nPARIS : France ram cozah cun, an ramsung ah Nu-nu, pa-pa neihawknak cu zalen zetin, parliament ih mi tamsawn duhnak thawn a ramsung ah hman asi. Khatlam ah, duhlotu tamzet an unman, vote in an nehlo ruangah France ramsung ah hi neihawknak hi sian asi. A duhlotu pawl cun, nunau le mipa umtlang lawngah innsungsang timi a famkim tiin lamzawhnak France ram ah an nei nan, Parliament ih a rak relcat mi cu an el theilo.\nAsinan, tu khal ah hi neihawknak duhlo tu pawl cun lamzawhnak an nei rero thotho thu BBC thuthang cun a tarlang. May 25, 2013, Zarhte sun ah, Paris khawpi sungah mi 150,000 tluk suakkhawm in lamzawhnak an nei. An lamzawhnak a cemzawng ah, palik pawl le lamzawhtu pawl an tithiam aw lo ih, buainak mallai a suak.\nPalik pawl cun, lamzawhtu pawl lak ihsin mi 100 tluk an kaih tiin an sim. Mit ih hmutu pakhat in BBC hnen ih a simnak ah cun, “Nu-nu, Pa-pa neihawknak duhlo lamzawhtu hi mi 150,000 tluk an si ding. Buainak dang a suak pangah tiin palik mi 4,500 tluk cu khawsung ah an duty ter. Champs-Elysees ih buainak suahnak ah, palik pawl in mi 50 tluk an kai” tiin asim.\nFrance Ram Cun Ralkap 1,000 Mali Ram Ah Umter Ringring Tum\nUS In ISIS Pawl Kap\nFrance Ram Ah Muslim Pawlin Thuthang Suahnak Zungah Meithal Hmetpuak; Mi12 Thi\nFrance Ram Ah Building Cim, Mi 3 Thi\nMichael Jackson Fanu Thataw Tum


Uico Min Aung Hliang Lih Chim Mi An Cohlan Piak Cang A Poi ko – Lai Lungrawn Post\nUico Min Aung Hliang Lih Chim Mi An Cohlan Piak Cang A Poi ko\nJanuary 8, 2022 January 8, 2022 admin Theihtlei\nSAC In Asean Lungkimtlangmi Kan Thlun Rero Tiah Thuthang Suah SAC in tlangpar hriamkai pawl thawn 2022 February thlacem tiang kahawknak an cawlh thu an than ih 2022 kumcem tiang kahcawlhnak ṭhan ding asi tiah Myanmar ramah nihnih sung ra tlawngtu Cambodia Prime Minister Hun Sen le SAC hruaitu Min Aung Hlaing, January 7 ih an tonawknak ah a simfiang tiah an tonawk ṭheh hnu ramhnih komkhawm in thuthan an suahmi ah an tarlang.\nHimi kahcawlh tawlrelmi cu Mr. Hun Sen khalin a lungkimpi tiah a sim. Himi cu Asean lungkimtlangmi thu (5) ah an telhmi asi ti khalin thuthang an suah. Atufang ah SAC cu tlangpar hriamkai pawl thawn Chin ramkulh, Kachin ramkulh, Kaya ramkulh le Karen ramkulh pawlah doawknak a cang rero asi tiah RFA in a tarlang Falam thawngzam tial mi a si an mah ca tein ka van chiah.\nCDF Le CDF Kan Ralkap Hna Nih ThawngTha A Kan Thanh Cang\nMin Aung Hliang Tukum 2020 Cu Rem Deih Nak Kum A Si Caah Lawm Nak Bia Ka Chim A Ti Cang


A Aiah A Naule (3) An Kaih Ruangah Mah Le Mah Thatawk Tum In Putatsii A In – Meifar\nA Aiah A Naule (3) An Kaih Ruangah Mah Le Mah Thatawk Tum In Putatsii A In\nMandalay, Patheingyi khua ih um kum 29 mi Lawyer Daw Phyu Phyu Khaing cu ralhrang pawlin kaih an tum ih an kai ngah lo ruangah a naule pathum, nauhak tete cu a aiah an kai. Curuangah Daw Phyu Phyu Khaing cu a thinhar tuk ih amah le mah thatawk a tum.\nDaw Phyu Phyu Khaing cu ralhrang duhlo lamzawhnak ah a tel ṭheu, PDF pawl hnenah bawmnak a pe tin hektu a neih ruangah June 8 sun nazi 1:00 hrawngah ralhrang pawlin kaih an va tum. An inn cu an kulh thluh ih kai dingin inn sungah an lut, asinan Daw Phyu Phyu Khaing cu arak um lo.\nInnsung ih um a innsang pawl cu kut an thlak ciamco hnuah a naule pathum cu a aiah an kai. A naule pathum cu tlawngkai lai an si ih mipa pakhat le nunau pahnih an si ih ralhrang thusutnak hmunpi ah an hruai, tuini tiang an thuhla hi theih a si nawn lo.\nDaw Phyu Phyu Khaing in a naule pathum cu a seherh tuk, an thuhla a theihlonak hi ni 4 a si zo. June 12 sun ahcun a tlannak hmun ah beidong in aum ih mah le mah thatawk tum in putatsii a in ih a talbuai ciamco, kiangkap ih um pawlin an va hmu man lo ih besia zetin siivai thawn an tuamhlawm rero lai.\nA Tlangval Hlo A Hawl Rero Hnuah A Nupi Le Fanau Kiangah Aum Ti A Theisuak\nAn Kaihmi Ralhrang (3) Cu CNA Camp Ihsin An Tlansuak


MUSE AH MILAI TILMU TAMPI KAI – Times Of Chinland\nFebruary 5, 2018 admin1 G K 0\nFebruary ni 3 2018 zanlam nazi 3 hrawngah Shan ramkulh saklam Muse khawpi ih Sinphyudaw Check Gate ah Nunau pahnih le mipa pakhat cun China ram ih zuar dingin milai tilmu an ken mi cu an hmusuak ih an kaih thu theih a si.Hivek ih an kaih theinak san cu anmai umdan an zoh tikah anmah le anmah rinsan awk lonak um in an theih ruangah an ken mi Bag cu ong in an zoh tikah tuvek ih tilmu pawl an hmuh mi a si.\nHi an kaih mi pathum cu Myawady khawpi ihsin ra mi an si ih an thil ken mi cu China ram ih zuar ding a si tiah an phuang aw.Hi an kaih mi 3 tla cu Ma Thiri,Moe Moe San le U Myo Myint tla an si.Tuah cun tlunlam hotu pawl cun an thuhla suhfiangnak an tuah rero lai a si tiah thuthang cun an tarlang.\nTulai hi Kawlram ah Tilmu laksak tivek theih ding a tam vivo ruangah zokhal kan falenau pawl hi daithlang in anmahte lam hla pipi fehter lo ih kilkhawi cio ding khal in duhsaknak kan hlan aw cih fawn a si.\nAMERICA LE RUSSIA HUA AW SINSIN


Innhnen | VANCUNG THAIHLIO\nCategorized | Cahram Innhnen\nPosted on 15 March 2012. Tags: cahram, Essay, Ruahnak, Thinlung thu\nViokhat ah mi pakhat kan inn ah ra in innsunsang pakhat rawl ei ding an nei lo thu i rak sim. Fangfai le ei ding dang mallai keng in ka pok. Cui hmun ka thleng tikah rilrawng zetih a ummi nauhak rual cu ka va hmu. Asinan riahsianak le thinnaunak pawl cu an mit hmai ah a um lo.\nKa kenmi pawl cu innteknu hnenah ka pek. Lungawi zetin i cohlang ih rawl pawl cu hmun hnih ah a ṭhen lohli. Cun a hrek cu kengin inn lengah a va suak ta. A ra kir sal veten mangbang in ka sut, “ Khui na feh”. A nih in olsam zetin i letmi cu, “ Kan innhnen pawl tla an ril a rawng ve” ti a si.\nEi ding an nei lo na cingih an neihsun sungin a hrek mi a va hlawm bet kha ka mang a bang lo, ziangah tile mi farah tam sawn hi an tirh a fak lo ti ka thei. Nan an rak rilrawng ve ti a thei hi cu ka mang a bang nasa. Ziangah tile zozo khal kan harsat caan ah kan mah ih harsatnak lawng kan thupit ter bik ih midang hrang ruatnak ding caan kan nei ṭheu lo kha!\nSource: : Mother Teresa ih To My Neighbor\nA Peh-tlaimi Cahram :Run A Man Mi Si Dingin Thudik Hrulh-hram Zumnak Timi Cu... Duhmi le Duhtu Karlak ih Theihṭul mi Share on beboBlog this!Recommend on FacebookShare via MySpaceShare with StumblersTweet about itfeeds.feedburner.com/VancungThaihlio Comments comments\tLeave a Reply


Nule Pa:Hna nan fale hi tangka kawlh nak lawng ah duh tihlah uh. – Onlinenungak\nNule Pa:Hna nan fale hi tangka kawlh nak lawng ah duh tihlah uh.\nNulepapawl nan fate kha ramlengah sumpai hawlih an umlai lawngah rinsan loin, innsang kaihruaiawk dan tiangah rinsan in thurawn phah in relpi zuamuh si.Nulepaih rinsanmi fatepawl cun khuihmun an thlen khalah nulepaih rinsanmi si dingin a țha thei bikin an zuam.Khat le khat rinsanawknak langter hi pitlinnak lamzinih in hruaitu a si.\nLal țekțek ih falepawl parih thu nan neih ih, nanmai duhdan lawngih umter nan tum asile, nan falepawlin mai inn um hman nuam an ti lo dingih, hlawhtlinnak mumal nei si loin ramdangah reipi um hman nuam an ti sawn lai ding.


Inn san man le ei-in dap ih suak a nu, a ra tlun thei lo ruangah ni hnih sung khiti khin a hngak - IHBURLEN\nCovid-19 pulhhri ruangah zo cio khal harsat a si. Asinan mi inn sangcop le nitin ka-lang dapcoptui’ hrangah cun a letin a har sinsin. Inn san man ngaihtuah a tul vekin zing le zan thaithawh zanriah hrang tuansuah a tul lala.\nJuly 21 ni Yangon, Thinyangyun Township ih thilthleng hi thinnat a um zet. Hi nauhak nute hi a nu in in-ei le inn san man ngaihtuah dingin inn a suahsan ih ni hnih lai a rei hnu khalah a ra kirsal nawn lo.\nCuticun nauhak nute cu thinhar le beidong in an inn hmaiah a nui’ ra tlun ding thlir in a to cuahco. Inn luah man pek ding tikcu le a kim si, pek ding an neih lozia thei in le a nu in cumi inn san man le in-ei hrang sumpai a tuakaw ti thei in nauhak nute cu ruahsannak pangvai zetin a to. A nu hi ni hnih sung lai a ra kir lo tikah ralhrang ih tuahmawh teh a tong si bang pei maw? tiah Nauhak nute cun a tlintawkten thu a hun ruat.\nAsinan vanthat ah cuti a to ngiongi lai tlawmngai mi bawm theutu mi pakhatih a hmu ih thil umdan a suhfiah hnuin bomnak a tawlrelsak.\nInn sang man thla thum daih (180,000Ks) le an in-ei phuhrukawknak hrang khal an pe. A nu cu ni thumnak ah a ra tlung ih a fanute cun lungawinak mitthli thawn bomnak a rak ngahmi pawl a nui’ kut sungah a ap sawng.


Thangtthat Hlasak ih A Hmual - Chinland Today Media\nThangtthat Hlasak ih A Hmual\nApril 5, 2010 12:02 am·0 comments\nBawipai’ thlarau cu ka hnenah a um ih cahnak in i khatter. Bawipa in i hril: farah hnenih thuthangttha sim dingah le thinlung kekkuai mi damter dingah..Zion ih ninghang in a um mi pawl hnenah: riahsiatnak ai ah lungawi thinnomnak, ninghannak ai ah thangtthatnak hla thlenhtu dingah i thlah a si. -Isaiah 61:1, 3\n– 1 Samuel 1- 3\nThangtthatnak hlasak cu hmual a nei. Scotland mi pastor Robert Murray cu Pathian Thu ruangih buainak le thinnom lonak a ton tikah thinnuam ih a um saal hlan lo Pathian thangtthat hla saknak in caan a hmang ttheu. Zing a hung thawh tikah thangtthat hla sak phah in a tho ttheu ruangah a innsang pawl in ziangtikah a tthang ti an sim thei.\nNikhat cu a thinlung in thusim ding a timtuah lai ah, “Ka pumpuluk thianghlim ding hi ka lungduhmi taktak a si maw? Bawipa ziang hmuahhmuah theitu na si … thinnaunak le lungsiatnak ka tuar a natuk ih hih hlei in lungsiatnak ka tuar thei nawn lo. Zaanlam caan a kim tikah hlasaknak le thlacamnak in ka thinlung a dai saal,” tiah a cazual (journal) sungah a ngan.\nNa thinnaunak le beidongnak pawl hlonhlo na duh maw? Bawipa thangtthatnak hla sak aw. Saam cangantu in, “Maw Bawipa, na duhdawtnak cu hla in ka sak ringring ding,” (Saam 89:1) a ti. Bawipa in, “Ninghang mi pawl hnenah: riahsiatnak ai ah lungawinak, ninghannak ai ah thangtthatnak hla thlenhtu dingah i thlah a si,” (Isaiah 61:3) a ti.\n“Ziangtik caan khal ah Pathian thangtthatnak hla sak cu a ttha” (Saam 147:1). –Paul Van Gorder\nKa thlarau van Siangpahrang thangtthat,\nA kehram ah na laksawng rak keng;\nTlennak, damnak le ngaidamnak,\nKumkhua thangtthatnak hla thawn. –Lyte\nNa thlarau nun thilrit phur ih a um tikah,\nthangtthatnak thuam hruk aw.\nTthaal Caan Thokpek Hngakhlapnak\nA Thupnak Khaan\nTuu Faate Bangin\nZum Tlakmi El Theinak\nA Dik ti Langter


Incarcator auto Apple MacBook Pro 15 inch Mid 2012 85W. Alimentator laptop auto Apple MacBook Pro 15 inch Mid 2012 * 18.5V * 4.6A * 85W. Pret incarcator laptop Apple MacBook Pro 15 inch Mid 2012 ieftin 144 lei\nIncarcator auto - Alimentator laptop Apple MacBook Pro 15 inch Mid 2012 85W\nIncarcator laptop nou auto Apple MacBook Pro 15 inch Mid 2012\nApple MacBook Pro 15 inch Mid 2012 ,


January 12, 2009 10:27 am·2 comments\nChristmas hlan ih an biakawk net a si. Thla khat sung an biakawk nawnlo hnu ah Salai Thangte le Mai Tialte cu G-Talk ah an tawngaw sal.\nThangte : Hei, Tialte na dam tha maw? Ka lo ngai tuk\nTialte : Aw dam\nThangte : Ziangah kan dung ka lo biak laiah khan na sign out?\nTialte : Ka sign out lo. Kawlram cu Line le meisa a thalo tuk mi si.\nThangte : Na thinheng ah ka ruat ih cunah ka thin nuamlo em.\nTialte : Henglo e.\nThangte : Christmas le kumthar na hmang nuam maw?\nTialte : Nuamnak tla um lo nuamlonak tla um cuanglo.\nThangte : E! Tialte, connection tla a siat lala pang ding na phone number in sim aw. Please…\nTialte : U Thangte malten maw, ka rualpi Malaysia ih um pawl nih in biak, ka biak ve ta ding. Nang tla ka lo biak phah vek ko ding aw. Thil dangah ruat hlah aw. Ka rualpi pawl ka biak dah hai lo a tu hi kan veikhat tawnawknak a si ve i.\nThangte : Tialte, na um daan hi ka lo theithiamlo. Ka parah na thinheng ko cuh. In sim aw.\nThangte : Ziangtik ah ka lo biak thei ding. Ka lo hngak ko ding aw.\nThangte : Hello\nThangte : Na to lai ko maw?\nThangte : Tialte zangfahnak ten in biaklo tla le na phone number in pe ko aw…please\nThangte : Tialte zangfahten na phone number in pe aw…phone in a lo biak pei?\nTialte : Kan khua na um lai ah kan phone a siat theh thu na thei ko ual…\nTialte : A tu Rangoon ah caan reilote sungvial ka cam ding ti tla ka lo sim zo ko si.\nThangte : Tialte Tialte, ziangah hi tluk in ka parah na thinheng aw…in sim ko aw..\nThangte : Na duhlo zawng ka tong pang le cu I ngaithiam ko aw.\nThangte : Chat awk ah le na ngan tha duhfawnlo. Phone ka lo set ding ti le number in sim duh fawnlo. Ca ka lo kuat le in pian duh fawn si lo, ziangtin ka tuah ding?\nTialte : E… E! ca in kuat dah maw…in mail maw? Ziangtikah khan..? I bum duh hlah aw.\nThangte : Kan dung kan biakawk theh ahkhan ka lo kuat cih ko ual…in reply duhlo mi cu!\nTialte : I bum tum rero maw?\nTialte : In kuat ahcun ka hmu ko pei cu ti…\nTialte : UThangte I bum tum ti…hla vang cun duhduh sim theih theh ko ual..\nTialte : In bum vivo ko aw la ngah ko si…Computer le kan thiam lem fawnlo.\nTialte : Bum kan olte si.\nThangte : Tialte kha tin ka lo ti dahlo ding…na zumlo le ka lo kuatmi ka rak past ding, rak zoh aw a date pawl tla rak zoh cih aw.\nFrom Raltlanpa <suksoraltlanthangte@gmail.com>\nto Vaapualsiang <senhrisiangte@gmail.com>\ndateSun, Dem 22, 2008 at 6:10 PM\nsubjectRe: Na dam tha maw?\nFrom: Thangte detailshow… reply…..\nSubject: Na dam tha maw?\nKa ngai zetmi Tialte…kan biakawk laiah in tlansan fawn. Na duhlo zawng ka tong ngahpang maw tin khua ka ruat rero. Na parah ka thinlung put hi adik in ka thei aw nan si. Ka tong suak pang mi le ka tuahsualmi na duhlo zawng a um pang le in ngaithiam aw maw Tialte…? Na thin naa ding ih a tongtu si hi ka duhlobikmi pakhat a si. Na phone number ka lo suh ruangah maw na thin heng? In ngaithiam aw maw. Tialte ka lo ngai theituk. Ka lo duhtuk si. Na hrangah san ka tlailo tuk maw…Kan khua ah khal ka lo duh zia na thei ko nan ti. A tu khal ah ka keel ko so khaw.\nKa thinhar theituk. Ziangruang bikah in zumlo timi ka theilo.\nKa lo duhzia tla na theih le cu in nautat ding ti ka phang phah ko. Cu tluk in a lo duhtu kei Thangte ka si. Ngaizawng na nei le cu in sim ko aw la.\nKa lo duhzia na thei leh cu in zangfah ve ko ding.\nA lo duhdawttu\nNa U Thangte\nThangte : Na hmu maw?\nThangte : Thuphan ka lo sim dahlo, ka lo bum dahlo, ka lo siangfan lo.\nThangte : Tialte, na siar maw?\nTialte : UThangte malten ka siar lai.\nThangte : aw\nThangte : Nuamten aw\nTialte : Aw, ka theh\nTialte : UThangte, ka lo sim zo kha. Kan umnak a hlat awk tuk ka ti zo kha.\nTialte : Ka typing le a cak fawnlo, ka lo simfiang thei lo…a cang theilo…thu tam tuk\nTialte : Thu ruah tul si. Zianghman tla ka silo\nThangte : Tialte, phone in ka lo biak sawn ding, na rual Nu Siangte tei fawnin ka lo biak pei cu ti?\nTialte : Ngah ko si…Siangte kha na uar ngai ti…?\nThangte : Aaaaa, Tialte ziangah hitin na um lala aw…Kan phone thalo nan ti ruangah panteh na rualnu Siangte inn ah ka lo biak ding ka ti…Siangte ka uar lo…nangmah ka lo biak duh, na thei maw?\nTialte : Siangte tei cu an lian si, a hmel tla a tha sawn si, biak ko aw la. Kei tla nangmah veikin USA ah um sehla cu fala ka duhduh ka thlang ve ding si. Siangte cun a lo uar em ding si…USA pipi um tla cu ti…a duh um ve em…ka rak lo biak ding maw…Nazi paziat ah na biak ding…?\nThangte : A A A! Ziangtin ka lo sim fiang thei ding. Ca ka lo kuat le na zum lo, ka lo chat le na thinheng fawn, phone in lo biak tum le phone sia na ti, na rualpi Siante tei phone in lo biak ding tile cu na thinheng lala fawn…Tialte hitinpi in um hlah aw la…ka tuar thiamlo ding pi …zangfahten Tialte plz…\nTialte : U Thangte in nautat timi tla ka thei ve ko si…A tu Rangoon ah VISA le Passport ka buaipi lai, ni khat nini ahcun kan ram ka suahsan dingih ram dang ka thleng ko ding si…\nThangte : Tialte, nan phone thatlo ka timi kha a siat lam in na lak ti…a silo cuh! Ka lo upat tuk, ka lo rinsan em! Nautat silo…Siangte kha tin in ti hrim hlah aw la…USA ahcun caan kan nei lo tuk ih hivek cun in ti sianghlah aw…Na thin naa ding ka duhlo. Caan um lo cingten ka lo biak hi…ka lo nautat lo..ka lo duhtuk ih ka lo upat em. Na thei ve ko kha…si lo maw?\nTialte : Si e, caan na nei lo le cu ka suak ding si ko, ka lo ti buai ti…?\nTialte : Siangte cu ka lo simsak ding maw? Nazi paziat ah kha…?\nThangte : Tialte, ka thin naa tuk so khaw…in duhlo le cu ka lo duhlo in ti ko aw…hivek ih mi thin har ter a tha lo so khaw maw…hi tluk ka lo duh tikhal na thei…I nautat sawn si…na fim tuk, ka thu lo sim mi le a um zia tla na thei tuk ko nan, in ti hrim ti ka thei ko…ziangah hi tin na um…thaten thu ruat aw…\nTialte : heeeeeeeee\nTialte : hi hi…\nTialte : ha ha ha…\nThangte : Hei, ziangah na hni ? Hnihsuak ka tuah maw?\nTialte : Ka lo hleh si kha…lo capoh men mi si..na thinlung cu ka thei theh si…UThangte na thinlung cu rak ropi ko ve he..he heee…na thin phang em maw…ka lo ngai ve tuk si..mi pa cu rinhlel nan um thei tuk ih ka lo buaiter lawk si kha…pawi lo ti, na thinheng em maw, ti pang maw..\nThangte : Huiha…huiha….ka thaw suak em…\nThangte : Ziangah caan ka neilo tuk si…\nThangte : Khavek emem in mi an ti kel lo so khaw…ka lungphang si, ka thin heng si…um daan ding tla ka thiamlo, ka pa zet nan ka tap zikte si…Siangte duhlo nangmah si duh…he..he..\nTialte : U Thangte a thupi tuk mi ka lo sut ding, ngah maw?\nTialte : Asinan, na thinlung taktak in sim a tul ding aw…\nTialte : In bum , tuphan na sim le na thi ding, ngah maw….\nThangte : Ziangmi si…aw ngah tuk e…\nTialte : Zianglo si, ziangruangah….\nA va pawi ve aw…meisa thim ….\n———Peh lai ding………….\non January 12, 2009 at 3:06 pm\nE… khai a, hi Thangte le Tialte tei pahnih hel awk dan vawn siar cun thin a thar sal zuar zo thei a si si maw!. Tleirawl pek te tla mi a siar kir aw sal ter a si si. A ngai nuam in siar a manhla nasa. A peh khal kha rawn ngan loh li uh law. … Hngakhlap takin ka rak bawh tteng tteng e….\nA cangtu nu le pa nan thiam ka lo ti tuk…..\non January 13, 2009 at 7:55 am\nMaktaduai si ko e… Thangte le Tialte chatting cu….


ISREAL PM EIRUK PUH A SI – Times Of Chinland\nISREAL PM EIRUK PUH A SI\nFebruary 14, 2018 admin1 World 0\nIsraeli Prime Minister Benjamin Netanyahu attends the weekly cabinet meeting at the Prime Minister's office in Jerusalem February 11, 2018. REUTERS/Ronen Zvulun\nIsreal PM Benjamin Netanyahu cu ei ruknak pahnih ah a dangte veve ih hremnak pe dingin Isreal Police cun dilnak an nei.PM Benjamin Netanyahu cun Milian zet pawl hnen ihsin thil mankhung laksawng pawl a lak a si tiah puhnak thu thawn peh aw in thlakhat sung zingzoinak an neih hnuah tlawngkai ni 2 ah Police cun tuvek ih dilnak an tuah mi a si.Cuileng ah thuthang pakhat neitu thawn a thupten remnak an tuah ti a sibet.\nPolice in tuvek ih dilnak mipi theih ih an tuah hnu minute malte ah PM cun Isreal TV ihsin lehnak a tuahcih.Isreal mipi in amah cu hotu ih an hril sung cu ani cun tuanvo thei le rinum takin a tuan vivo ding thu a sim.Hremnak pe dingin Police ih dilnak khal cu zianghman a si cuang lo ding tiah a letbet.Benjamin Netanyahu cun kuak man khung,Zu man khung le thilri mankhung cu Isreal cithlah Holywood ih film tuahtu Arnon Milchan le Australia ram mi Media lam milian turu James Packer telin Billioner milian pawl hnen ihsin laksawng a lak a si tiah puh mi a si.\nBenjamin Netanyahu hremnak pe dingih netabik thu thencatnak cu Cozah laireltu hotubik Avichai Mandelblit in a tuah ding a si.Benjamin Netanyahu cun hremnak a tong ngaingai a si ahcun a hnatuan ihsin a suah a tullo ding tiah Lairelnak lam Vuanci Ayelet Shaked cun a sim.Hmanseh thukamnak thawn tuah mi Cozah thazang a cak lo laifang ah thuhla relnak tuah a si ahcun a uknak in a tuar zet ding tiah Vuanci pakhat cun a simbet.\nINDIA LONGPI AH THIL PUAK 5 THI 7 KANG\nRAMSA HMUAN IH RET MI MIBANG LO NAUHAK


Cabu Siar Daan………… | VCTH\nCabu Siar Daan…………\nHome » Cahram » Theihkauhnak » Cabu Siar Daan…………\nBy vcth on July 27, 2010.\nTu ṭum ka ngan ding mi cu “cabu siar daan” timi Kawlram ih cangan hminthang tu Mya Than Tint in December 5, 1994 ah Yangon YMCA ah tuah mi calai seminar pakhat ah a sim mi thu a si. VCTH ca siar tu unau pawl hrangah ruahnak pakhat khat ngah ding ti duhsaknak thawn Chin ca in ka rak ngan sal.\n(1) Cabu timi ziang a si?\nMi fim pakhat, cangan tu pakhat in duhsaknak thinlung thawn ngan mi ca cu cabu ti a si. Ca sungah zian hman a silo mi le a thupi lemlo mi pawl tla a um men thei. Asinan, kanmah lam in ṭhaten kan lak thiam a sile cu cumi sungah a ṭha mi pawl kan hmu thei ding. Cumi pawl hi cabu a si ko. Cabu timi phunhnih in kan ṭhen thei. <1>Tu siar ding mi cabu, silole rei a daih lo mi cabu tin tla kan ti thei ding. <2> Rei a daih mi cabu, san tampi a daih mi cabu ti a si.\nPakhatnak cabu a si mi rei a daih lo mi cabu pawl hi theihkauhnak pe mi cabu pawl an si. Thahṭhimnak ah thuthangca pawl, journal pawl hi a si. Himi pawl hi zinglam voikhat kan siar le cu a cem cih, siar sal ti a um lem nawn lo. Rei a daih mi ca (or) saan tampi a daih mi ca pawl cu thuruahnak pawl le nunnak ih tuarnak pawl thawn ngan mi cabu pawl hi a si. Asiih, cabu timi kan then asile pa 2 lawng a um. Rei daih mi cabu le rei daih lo mi cabu. Phun dang in kan sim a sile, Tu-tah (theihkauhnak) leh Yatha(lungtuar) timi pa 2 hi a si. Himi ah rei daih lo mi cabu hi a thupi lo, rei daih mi cabu lawng a ṭha tin ka sim duh mi a si lo. An pahnih in an thupi veve. Ca ṭha lawng te an si ko. Asinan, pakaht cu thei kaunak hrangah kan siar ih pakhat cu caan sau pi hrangah ruahnak le lungtuar (feeling) ngah ding in kan siar mi a si ko tin Mya Than Tint in a thusimnak ah a ti.\n(2) Ca ziang tin kan siar pei?\nCabu pakhat kan tham ve ten ka mah le kanmah thu kan sut a ṭul. Cumi cu himi cabu ziang ruangah kan siar timi le ziang si ngah ding ka zuam ding timi hi a tlangpi thu in ruat ṭul a ti. Cuṭhehle theihduhnak lungput le thinsaunak pa 2 hi cabu siar tikah a thupi bik mi pa 2 a si. Cabu pakhat nan siar tikah, ṭhenkhat na ṭheh in nangmah ten ruat phah in thazang lak ṭul tin Mya Than Tint in a ti.\n(3) Ziangtik caan ah ziang vek ca pawl kan siar pei?\nHimi thu ah Tuluk mi fim Jang Ca-uk in hitin a ngan. Hlan lai cabu pipi siar ding sile thlatang (winter) ah siar le a ṭha. Ziangah tile, thlatang hi ṭhaten hmui kan tin thei(concentration) a ṭha bik mi thla a si ruangah a ti. Santhuanthu (History) hi ṭhal (summer) ah siar ding a si tin a ngan. Sun caan a sau ih ca siar caan rei a ngah tin a ti. Philosophy cabu pawl cu thlatang lut pek ah siar a ṭha tin a ngan. Thlatang thok pek hi thuruahnak pawl a suak sinsin theinak caan a si tin Tuluk mifim pa in a ti. Santhar cabu pawl hi ṭhal(summer) ah siar a ṭha. Ziangah tile ṭhal ah leilungpi hi a thar sal vek a si ruangah a ti.\n(4) Calai ih kum le ngah mi ṭhatnak\nMino, Val no pawl casiar hi “thla pi kha inn sung ihsin ngam lem lo ih zoh vek a si” ti a si. Cumi caan hrawng ah cun mino pawl hi an hmuhton mi (experience) a tam tuk hrih lo. An thu ruat mi a thuk tuk hrih lo. Mino upa deuh, Val uu le pacing no pawl ih casiar cu “thlapi kha inn hmai ah ding in zoh rero vek” thawn a si. Kan kiang le kap kan hmu thei zo. Thlapi ziang tluk a vang, a thim timi tla a thei thei’ thlang. Kiang le kap ah thla pi ih a eng ziang tin a um? Ziang tin mi a tlet ti a um tu daan tla an thei zo. Kum upa lam ih casiar mi hi “thlapi kha inn hmai wa-ran-ta ihsin zoh vek a si” tin a ti. Hmuhton mi a tam tuk zo mi pakhat a si hnu ah kiangkap thuhlar kha tam zet thei zo mi pakhat a si thlang tin a ti.\n(5) Ca kan siar tikah ziang vek thinlung thawn kan siar pei?\nCa kan sair tikah mifim pawl ih nun in simnak pawl lak duhnak thinlung kan nei a ṭul. Cangan tu pawl ih thuruatnak (philosophy) theipi, tuarpi le thei thiam thei ding zuam a tul. Anmah thawn um tlang vekin an thuruat mi le an lungtuar hi kai ngah ding zuam ṭul tin a ti.\n“Mi phun pakhat in calai a zawmtai a sile,\nScience a nautat a sile,\nArt le Awmawi a zohniam a sile,\nSersiam(nature) mi a dokalh a sile,\nDuhdawtnak le lainatnak a dungtun in\nPaisa dung pakhat lawng a thlun a sile……\nCu miphun cu rei a daih lo ding”\nKhahle, kei tla pakhat te ka bet ve duh. Cabu kan siar tikah ruahnak in petu pakhat cu a si a ṭul. Ruahnak (Philosophy) timi cu hmuhnak pakhat a si ko. Sim duh mi philosophy cu a sual men thei. A ṭha lo mi philosophy tla a si men thei. Ziang kha le, cangan tu ih cahram ahcun philosophy pakhat khat cu a tel a ṭul. Political Philosophy maw? Social Philosophy maw? Romantic Philosophy maw? Art Philosophy maw? Comic Philosophy? Pakhat khat cu a tel ṭul a si. Philosophy ṭel lo mi cahram siar mi hi “Mi-aa pakhat thu sim rero mi ngai rero vek” thawn a bang. Man a nei mi cabu siar uhsi…


Nau Umtu A Nei Lo, A Hnaṭuan Caan Ah A Fale Cu Thingkung Ah A Tawnbet – Meifar\nKhuate lam ih thanglian nauhak pawl cu an nauhak lai ihsin hringnun harsatnak an tep zo. China khuate ah nupa tuakkhat in faphir an nei, an innsang an harsat vekin innsang pabik cu hmun dangah hnaṭuan in aum.\nInnsang nu khal an hmuan sungah hnaṭuan in a fehsuak ṭheu. Inn lamah nau umtu an neih lo ruangah a fale 2 cu a hruaitel ih hna a ṭuan tik caan ah an hmuan sungih thingkung ah a fale 2 cu puan thawn a tawnbet.\nNauhak pahnih cun nuam an ti zet nan lomi feh pawlin an hmuh tik ahcun an zangfah, lainat tuk ih an zuk hnuah online sungah an tarlang. Online mipi pawlin fale ngaihsak lo, nu daithlan tin an comment.\nPastor In, “Nunau Pawl Nan Taksa Lang, Zuk Itum Tuk Tar Nawn Hlah Uh” A Ti


Van Ih Lungvar Bangin - Chinland Today Media\nVan Ih Lungvar Bangin\nAugust 30, 2009 10:50 am·0 comments\nA si, minung cu nangmah hnak ih niam deuh fangin na tuah ih\nsunlawinak le upatnak cu lukhum bangin na khumter. – Saam 8:5\n– Saam 129-131\n– 1 Korin 11:1-16\nArsi zoh thiam pawl in a daituk ruangah lungvar tumpi ih a cangmi arsi pakhat an tong ngah. Leilung tlunah a um dah lo dingmi cuih Cullinan lungvar cu carats 3100 a khing a rit. Leilung parih lungvar hnakin ziangtluk in a tum? A let tampi in a tum a si.\nLungvar pawl khi ton an har, an mawinak le reipi a daih ruangah an man a khung ih “Lungvar cu kumkhua daih a si” an ti ttheu. Pathian cun lungvar a uar lo, cumi hnakih a mankhung sawnmi a nei.\nDavid in, “Milai hi ziangso a si ih na seherh ringring? Mihring takko hi ziangso a si ih a zawn na ruah? A si minung cu Nangmah hnakin niam deuh fangin na tuah ih sunlawinak le upatnak cu lukhum bangin na khumter (Saam 8:4-5) a ti.\nPathian in mankhungzet ih in retnak san cu in tlennak hi a man a khungzetmi A Fapa Jesuh Khrih ih thiisen a si ruangah a si (1Peter 1:18-19).\nPathian in mankhungzet ih in ret vekin kannih khal in Amai’ in pekmi kan minungpi pawl hi mankhungzet in ret ve ding kan si. Thlacamnak thawn Bawipa ih hmai ah rak keng hngai aw. Leilung tlun ih lungvar mankhungbik hnakin an man a khunsawn zia lo hmuh dingin Pathian hnenah dil aw.\nAwh, i zirh aw ziangtluk mankhung na liam,\nMisual pakhat thianter dingah;\nI zirh aw, Runtu in zirh hram aw,\nThlarau pakhat ih mankhun zia in zirh aw.\nKhrih sungih kan kumkhua nunnak hi\nlungvar mankhungbik hnakin a man a khung sawn.\nA Ttaza (Fair) Lo\nMinaa Damternak Thlarau Laksawng


CNF Le Rampi Acozah Remdaihnak Relkhawm - Chinland Today Media\nDecember 9, 2012 11:28 am·1 comment\nTuzarh Tlawngkai Ningani, 7.12.12, ah CNF le kan ram acozah cu Yanhon ih daihnak center innpi ah tong-aw in remdaihnak hrangah a hmaisabik rampi level remrel khawmnak an nei.\nAcozah lamih remdaihnak palai lubik U Aung Min in thurelkhawmnak cu a hruai. CNF ah palai lubik a simi Pu Zing Cung, CNF ih Secretary General, in CNF palai 20 cu a hruai. Relkhawmnak cu mani Zarhteni ah khal peh vivo a si. An relkhawmmi cu, CNF lamin ramthuhla lamah an tel theidan, remdaihnak ihsin ram thuhla tiang relkhawm vivo dan ding, rampi hrangah ralkap pakhat lawng nei ding, le CNF in an cangvai theinak hmun le ram khiahnak, pawl an si, tiin CNF palai a sivemi Dr. Sui Khar cun a sim.\nCumi remdaihnak relkhawmnak ah kan ramsung ih ramṭhen miphun pawlih a phuaih tete pawl bawm ṭheutu Japan company, Nipon Foundation Company President Mr. Yohei Sasakawa le US Center ih palai pawlin an ngaithla ih an telpi ve.\nZarhteni ah a nihnihnak remdaihnak relkhawm peh ding asiih, cutheh ahcun Yangon ih um Chin mi pawl thawn ton-awk dingin CNF in timtuahnak a nei hrih.\non December 10, 2012 at 7:53 am\nthawngtha tuk na van kan thanh i kan lung awi tuk,,,bawipa nih CNF/CNA cu Chinland caah bawm chin ko hna seh….ngandamnak pe hram hna seh…..thawng a van kan thanh piaktu na cung ah lawmhnak tampi he………………malaysia laimi


R..I.P : Paralṭha Salai Cung Lian Ceu A Ruak An Vui – Onlinenungak\nR..I.P : Paralṭha Salai Cung Lian Ceu A Ruak An Vui\n2021, March 17 ih kawl ralkap pawl kah that mi paralṭha Salai Cung Lian Ceu ruak cu March 18 ah sunglawi zetin an vuiliam. Amah cu Pa Tlang Lian kham le Nu Van Siang Nei Par tei` fapa upabik a si ih a thih ah kum 25 lawng a si lai.\nKalay Myo, Taungphilar veng ih um an si ih ralkap ukhruainak dodal in lamzawh duhphorhnak neitu a nau nu helhkam in a va ngaihventum fangah kawl ralkap pawl in a ṭang ah meithal thawn an kap ruangah a nunnak a cem a si. Amah hi Falam Phunsang Tlawngta Pawlkom sungtel a si ih ruak vuinak ah FPTP in Suunnak capi hlannak le Ruangkhuhnak khal an nei.\nSalai Cung Lian Ceu ruak vuinak program ah leitlun kilkip ih pawlkom 12 ṭangtlang ih dinsuahmi We Stand With Falam CDM Heroes khalin palai thlah in sunnak capi siarnak an nei tiah theih a si. falamonline


Misualral Pa - Chinland Today Media\nApril 3, 2012 12:32 am·0 comments\nMibumtu tamzet leilung tlun ah an thleng zo, Jesuh Khrih cu minung in a ra lo a si, a titu pawl an si! Cubangtuk minung pawl cu mibumtu an si ih Khrih ih Ral an si.\nBible Siar Ding: 1 John 2\nSudney ka thlenlai ah in simmi cu, “Ziang na tuah khal le hih hmun, mi pakhat a ralai dingmi hrangih an sakmi hi na hmu ding” ti a si.\nTheosophy, timi misuak reincarnation theory parah hrambun ih an phuahcopmi mi thar ti thupom phunkhat a si. Theosophy ti cu mi thar pakhat a ra ding timi a si. Himi ih thuhrampi cu siarralnak a si. Pathian a um lo ti zumtu pa ih thupolmi a si.\nMisualral Pa cu a ra dingih thil tampi a tuah ding. Khrih lem tampi an suak dingih Misualral Pa cu a suak zo timi an langter ding, asinan an siatral thluh ding.\nHimi zumtu pawl cun mi pakhat neih an duh. Mi pakhatkhat a ra ding ti an thei. Kannih Christian pawl cun kan hranga zo si a ra ding ti fiang te’n kan thei. Annih cun an thei lo. Bible in raalrinnak in pek: “Profet deu pawl khi ralring uh; an lenglam cun tuu bangin nan lakah an tlang; asinain an sunglam cu cinghnia hraang vek an si” (Matt. 7:15).\nMisualral Pa cun ziangmi thu si a sim ringring? Cuih Misualral Pa in a simmi cu hell a um lo ti a si ih Jehovah Witness ih tlang-aupimi vek a si ngelcel. Christian Science pawl in ziangmi si an tlang-aupi? Hell a um lo, Satan a um lo timi a si. Cupawl cun Misualral Pa cu ziangvek a si ti an thei lo nain a ratnak dingah an tim an tuah ve rero.\nHimi vek hi kan Bawipa a rat zik tikah a cang dingmi a si ti kan thei. Bible in fiang te’n in sim. “Zohman in lo bum hlah hngai seh. Ziangahtile netabik Ralthawhnak a thlen hlan le Hell ih tla dingmi Misualral Pa a ra thlen hlan ahcun Bawipa ih Ni cu a thleng lo ding” (2 Thess 2:3). Curuangah zumtu unau, Misualral Pa hrangah temple sak an thok ti na theih asile Bawipa ih rat ding Ni a nai zo a si ti thei aw.\nMisualral Pa a rat tikah hmun tinkim ah an au ding. Amah a rat tikah zo pawl in an hmu ngah lo ding? Pathian a ttihzahtu mi thianghlim pawl le Bawipa hrangah a dang te’n thianghlim teih a nungtu pawl cun an tong lo ding. Ziangruangah saw an ton lo ding? Ziangahtile annih cu cuih hmun ah an um nawn lo ding ruangah!\nNa sungih nungtu Pathian huham in na vision a lo fiangfaiter ding.\nA Hmuhmi Kan Hmu Maw?\nDanglamnak sungin Lungrualnak


Zinghmuh Tlang Kainak | VCTH\nHome » Hmun Le Hma » Khual Tlawnnak » Zinghmuh Tlang Kainak\nBy vcth on November 9, 2013.\nSalai Van Cung Lain\nFalam kan inn sangkate ihsin ka nauhak lai ten Zinghmuh tlangtluan ka rak cuan ringring ṭheu. Cu tawk lai-ah leilungpi hi hivek tlang lawnglawng in a khat thluh dingah ka rak ruat. Pathian thil tuah hmun rawn, a saa, a dainak hmun pawl tampi a um ding ti hi ka rak ruat ban dah lo. Zinghmuh tlang thu cu kan u le kan rualpi pawl nih an rak rel ringring cu ka rak thei ve ṭheu. Zinghmuh tlang par-ih Cross thu thawn pehpar awk in, Saya Cate nih khal hla mawimawi a rak phuah. Zinghmuh tlang par-ih cross an rak siatbal thluh ti’n ka thei ih ziang ruangah a si bik cu ti ka rak thei lo nan ka thinlung te’n ka thin a rak na ve zet. Cutawk lai ahcun a hmin lawng ka rak thei ih a tlun thleng ding ka rak tum dah lo. England ram ka um hnu ihsin tlang kai lam-ah duhhiarnak ka neih zia ka thei awk sal. Tlang ka hmu hnuhnu cun kai lo-in ka um thei lo ti tluk hi si. Norway NCCYF Civui ka feh lai-ah Civui an tuahnak khua cu tlang in a kulh ih a sannak hmuahhmuah cu ka rak kai duh thu ka rel. Ziangah na kai paih in tiih, sim daan ding ka rak thei lo “Because they are there to climb” ka rak ti hai.\nEngland, Scotland, Norway, Switzerland ih tlang sangbik pawl khal ka ke tangah ka rak ret thluh nan ka suahnak lairam ih tlang sangbik cu ka rak kai thei dah hrih lo. Tlangkai ka paih thok ihsin Zinghmuh tlang kai hi ka rak saduhthah ringring mi a si. Ka rual Mawiaa le Ramthlo-mi pawl ka hmu le Zinghmuh tlang thu lawnglawng ka rak sut hai. April 16, 2013 zinglam a rak thleng cun ka thin phang le lungtur in ka umthiam lo, ziangahtile Zunghmuh tlang ka kai tum ni a rak si ruangah. Himi ni cu ka hngilh dah lo ding, ziangahtile Zinghmuh tlang ka ke tangah ka ret thei ni a si. Himi ni ah Falam ih rualpi pahnih thawn Ramthlo ih kan u pa khat ih lamhruainak in a zim tiang kan va thelng thei. A sunglawituk in ka thei ih keimah hrang te lawngah taan men ding cu a pamhmai-tuk ti-ah midang hnen khal-ah tlang ka kai lai-ih ka hmuhtonmi pawl ka hlawm ve hai ding, timi ruahnak ka rak nei. Ka kai daan thei ve hai seh, ka hmuhmi hmu ve hai seh, a thleng hrih lo pawl thleng ve duhnak thinlung nei hai seh timi ruahsannak thawn mallai ka rak hlawm ve duhnak a si.\nApril ni 15 ni, ah ka pa ta CR-V ka hlang ih Kalay in Falam ah ka so. 2011 ka tlung lai-ah ka kai tum nan a rak rem cang thei lo. Ni 16 ni, ka vun pok zik taktak in cu ka phur tuk, ka mang lawng ih ka man ringring mi ka kai ngah thlang ding. Zinglam cu ni a hung suak ih zilthli nem te’n a hrang, ni 15 ni ah ruah malte a sur ih zaan lam hrawngah ruah a sur men ding tiah zum a um. Falam ihsin zingrawl ei ṭheh hnu-ah Ramthlo lam pan ih kan pok. Matubuk kan thleng ah kan cawl ih ka rak suaknak inn te ka va zuk ta. Inn cu amah kel te’n a rak si lai nan ṭhuam pakhat a rak um nawn lo-ih a lei deuh. Lungpi kan thelng ah ka rualpi, an pahnih te’n “Puu Saa Pin” ti’n hmunkhat te ah an au tlang ih ka lau ih brake ka pal zik te rori. Tlung lam le kan ei leh ding ti’n kan lung kim ih kan lan vivo. Taal khua kan lan in cu ruah a sur thok thlang, cuti’n Tlangzar kan thleng zik in cu ruah nasazet in a sur, thli le nasa takin a hrang bet hrih, mero pawl an zam hluahhlo nan motor sungah Zante hla kan ngai ih kan nuam awk tak thotho. Zinghmuh tlang cu ka vun zoh ih mero ih cakzet in a khuh tum lai fang hawng te a rak si.\nThli le ruah a nasa daan cu Hlawng Dawh Thang le Tial Ciang thuanthu ka thinlung ah a rak suak rori. Khawsia le khawsia an do awk laifang si pei maw aw, ti’n keimah te’n ka ruat. Hlan lai-ah Zamual khua ah Sialchir in an ar pawl a rak deh sak thluh ti si. Cutin Polnu (witch) in a kut ah arti a khuai ih hmuhnak a nei vekin tlangval Hlawng Dawh Thang kha Zinghmuh ih Tial Ciang na vung thit thei si le Thli le Ruah cu na lam ah an ṭang dingih Sialchir pawl an vuakthlak thluh ding ti’n a rak sim. Cutin Hlawng Dawh Thang in Tial Ciang cu a vung dap ngah ih Thli le Ruah nih Sialcir pawl cu an vuakthlak ringring ti’n thuanthu roling a rak um. Himi thuanthu lawng siloin ka pi in hlanlai zumdaan ah Zinghmuh tlang tang hi mithi khua fehnak lamzin a rak si. Zaan lai-ah ram tawi pawl in mithi pawl ih khingte awn khal an thei rignring thu in rak sim.\nCutin nikhua a sia-tuk ruangah ṭul ka tum. Tlangzar ah reipi kan cawl ih nikhua a sia-tuk ah cu kan kai thei ding ual lo tin, beidong zetin ka um. Ka rualpi pahnih nih cun tha in pek, nikhua a ṭha sal dingih kan kei thei ko ding so khaw in rak ti. Cutin ruah a hung han cun mero a fai viarviiar, mepian rawng van a rung lang ih ni a hung suak, kiangkap ih tlang pawl in tha in pek sal. Ramthlo kan thleng cu sun nazi 12:35pm a si zo. Ramthlo khua pawl thawn kan rak tong awk ih “Zan nan riak lo ding si le kai duh hlah uh, nan simtuk ding, caan nan nei nawn lo” ding tiah in kham. Nan Zinghmuh tlangpi hmuh ban ah a um zo thawn, kan zate’n kan phurtuk thawn, himi fang te ah cu zofa hman nih in kham thei lo ding. Cutin, ziangvek boruak si khal le kan tum thotho ruangah Ramthlo khaw pawl in an khua ih ramtawi thiambik lam pakhat kha “khah, nang va thlun ko aw, anmah te’n cu pakhat khat an cang pang ding” ti’n kan mah in duhdawtnak le duhsaknak thawn an fial. Cun a inn ah meithal, namte, meicih, kuahli pawl kan lak ih Ramthlo khaw lu ciahciah in kan kai thok. Kan thok cu ka kut ka cul ih keimah te’n ka nuam aw tuk, ka tumtah mi pakhat ka tuah ngah thlang ding ti’n ka nuam aw.\nRamthlo khaw lu ihsin nuamte te’n kan so vivo. Lamzin tha te’n cekmi a si lo ih, hramrul lakin feh a si. Asinan lamzin ti cu a theihthei cu a si ko, sapel pawl le thing hlam pawl ih hmang ringring mi zin a si ruangah. Ralring te’n so vivo a si ih thazang ṭha ahcun so a ol te. Ruah a sur ṭheh pek te si ih leilung a ciar, nikhua a dai thawn tlangkai a nuam zet. A tlun deuh kan thelng in cu zilthli thiang kan hun hawp ngah vivo. Kan lamhruaitu pa cu lamzin ah “varung” va khal a awk, cule Ngalhriang khal a hmu nan kap ban ah an um lo. Cutin a zik kan thleng zik te ah dung lam kan hoi cun Ramthlo, Dokṭhek, Falam-Hakha lamzin, tlangtluan le tupi pawl fiangzet in a hung lang. A sangtuk kan thleng hmang tiah kan ruatawk ih ka rual pakhat in “Hi tawk maw Vanram si a sang sawn pei” ti’n a ti. Baang zetin tlangkham pawl kan lan hnu-ah a zik kan hun thleng cun thli cu ‘vir…vir.. vir’ a ti ih pakhat le pakhat biakawk hman a ol nawn lo. A zik kan thelng cih ding hmang ka ti ih ka kiangkap cu ka hei cuan. Leitlun pi hmuahhmuah ka hmu theithluh tlukin khi, sang in ka thei awk. Hualngo tlang tluan, Zahau tlang tluan, tupi le Laiva pawl ka vun hmu. Cule Thinglamtah mawi te cu tlangtluan tlun-ah hmaihngal zetin a ding cu ka hmu ih ‘..awww… hi tawk hmuh si hi maw ka rak feh duh ringringnak cu..’ ti phah ka mang si hmang tiah ka ruat awk . Ka kut ka keuawk nan ka ṭhang lo ih thu ngai a rak si ko hi ka hei ti sal. Tlangzim te’n kan zawh vivo nan thli a hrangtuk tikah in fenhlo pang ding ti kan phang lam, cunah a zim lo deuh a lei-nak lam deuh in kan zawh sal. Cutin Bethel khan lungphunnak kan thleng. Malte cawl phah in kan zuk awk. Cutin nuamte te’n kan feh vivo ih kan hmuitinnak pi cu nazi 2:55pm ah kan thleng.\nKan zate’n kan cibai-awk ih kan hlawhtlinnak par-ah kan lunghmui zet cio hai. A zim kan thelng hlan hrawng view hnakin Cross umnak taktak in view a mawi sinsin. A tlun in cu leitlun zate’n hmu thei asinan kan mit in a ban deuh lo ih si. Pathian thil tuah a mawi zia, Pathian sersiam vek cekci rori’n (ram kaang siar lo) kan lairam a mawi zia cu hitawk hmunin thlir thei a si. A sangbiknak in khua hun cuan phah-in hlawhtlinnak dang pakhat ka ngah si timi feeling thawn ka diriamzet. Himi feeling te hi man ih lei thei mi asilo, thinlung duhnak le zuamnak lawng-ih ngah theimi a si. Himi feeling te ngah duhah si Marathons khal ka tlan, leitlun ih tlangsang pawl khal ka kai. Mitampi nih cun khavek mah le mah siatsuah aw theinak tuah rero mi-aa in ti ṭheu, nan ka passion (duhhiarnak/hiarhalnak) an thei thiam lo ruangah si.\nCross kiangte ah ZTC le RZMP pawl lungphun mi pahnih a um. Ka uartuk ih lungto par-ah kan hmin ka ngan ve ih an kiangah ka phun ve. Cun kan laidaan te’n ka hlawhtlingnak ka aih ding ka ti ih ka pu ih Meithal cu ka hlang. A meithal cu leitlun in ral hmin thangbik Waterloo Battle lai leitlun rallam thaimbik pakhat a si mi Napoleon le mirang ralbawi Wellington do awk lai ih hmanmi meithal vek a si. Ka man (ready), kah dinhmun ka lak ka rualpi nih khah 1, 2, 3 ti ṭheh veten ka kap, a awn ringzet ding hman ka ti nan thli a hrangtuk ih a ring tuk in ka thei lemlo. Ka kap ṭheh ve te’n ka hmai ah zian a zammi nih i kang nan zianghman ka cang lo. Tlang zim le ka thleng ngah, ka nun sungah meithal hmaisabik ka kap ngah thawn ka diriam rori. Cuntin tlun ding lam kan tim tuah.\nKan cawl rei deuh ih si ding, tlung lam cu kan rit deuh. Kan nuamawtuk ih zin suk ah hla kan sak phah vivo. Kan lamhruaitu pa cu hmaisa ih ngal hriang a hmumi a va pel duh ruangah amah te’n kham lakin a suk. Tlung lam cu ka rualpi an pahnih te’n an ke a na ih lamzin hrekkhat kedam lo bak in an tum. Ramthlo kan thleng zik te ah ruah a sur thok ih kan suai ciam, cutin tluangte’n Ramthlo cu zaanlam nazi 6:00pm ah kan thleng sal. Cun Falam ah kan feh lan, zaanlam khawthim zik ni a lut fangte si ih khawvel cu a hring le a sen a rawi awk lai fang te a si ih a mawizet. Leitlun tlang sangbik pawl khal ka ke tangah ka ret thei zo, Zinghmuh tlang ka kai ngah cu ka diriam tuk lawlaw. Tucu kainak ding dang a dang hmuitinmi pakhat ka hawl ṭul ding tin kei mah ten ka ruat. Europe ih tlang pawl cu laitlang thawn an bang aw lo, annih cu vur, tidaikhal pawl thawn a khat, tlang pawl cu an rang thluh ih an mawi zet. Zinghmuh tlang hi cu hring dildel tlangtluan, tupi pawl, cun a thiangbikmi zilthli hawp phah te’n cuan khi a si. Europe lam view khal an mawi, Laitlang khal a mawi, an mawi daan te an bang aw lo veve, mawi cuangnak te veve an nei ciar. Asinan, Zinghmuh tlang ka kainak hi, Europe ih tlang pawl hnak in cu a niam deuh nan diriamnak tampi ka nei sawn. Keimah ta rori vekah ka ruat aw ih ka duhdawt cuang. Ziangtin ka tah thim ding ti le, mirang fala pawl an mawizet ko, kan zoh ṭheu hai nan laipa hrangah cun lai fala hi an mawibik thotho vek hi si. Kan tlung lam ihsin tlang lam kan hoi sal ih, Zinghmun tlang cu kan cuan phah in hmai hngal le diriamzet in “ka thleng dah zo” timi te ka thin lungah a suak. A tu cu mi nih Zinghmuh tlang thu an rel khal si le hmaihngal zetin “ka thelng dah zo” ka ti thei thlang.\nNote: Tlunglam ah ka phone GPS thawn tracking ka tuah mi, kan feh nak zin.


Video thaw rorin ka hmuh hnu lawngah ka zum; VIDEO - Buannel News\nSeptember 26, 2018 Buannel News Latest, NEWS, World News 0\nBangladesh ram ih public transport a simi Tlangleng totu an tam zia le ṭihnun zia hi tuihlan ah Zuk thaw cun ka rak hmu ṭheu ih thuthang ah tla ka rak siar ṭheu nan, a taktak ah ka ruat lemlo. Lemcannak khawvel a si bangin an tuahcawp si ke ka rak ti ṭheu men. Asinan hi Video ka vun zoh cu ka lau rori, Tlangleng totu passenger pawl an tam tukih Tlangleng hman a lang ceute.\nBangladesh hi India ram nisuahnak lam ih um a si ih, South Asia sungih um a si. Annih hi an ram a harsa ve ih ramsung mipi tamtak ramleng ah kuli hlawh in vakvaimi an si ve. Mizoram khalah minung tam zet hnaṭuan in an um, zin tuah, lettama ṭuan tivekin a phunphun in hlawhfa in an vakvai. Cuvek thotho in Malaysia khalah tam tak an si, an phul sohso.\nKum 2016 lai ih World Bank ih simnak vek asile Mipum 163 million an um. An Official Ṭong hmanmi cu Bengali a si ih an khawpi cu Dhaka a si. Biaknak lam ah, 2011 lai ih simnak vekin, 90% cu Muslim an si ih, 8.5% cu Hindu an si, 1.5 % cu biaknak dangdang an si ve thung.\nHi Video hin leitlun mipi a thlirtu thinlung a ti danglam zetih, VIDEO hnuai ih comment mi tete siar tikah hnihsuak za zetzet tla a um. Tlangleng parah minung khat hmerhmer rorin an to lai a si ih, tlangleng cak deuh ih a vung tlan ahcun tak tla a za phah.\nAhnuai ih VIDEO hi rak zoh ve aw;


Burma Ralkap Cozah Taza Cuai - Chinland Today Media\nBurma Ralkap Cozah Taza Cuai\nSeptember 4, 2009 8:35 am·0 comments\nAndhra Pradesh Chief Minister, Helicopter In Tla That\nIndia ram Andhra Pradesh State Chief Minister, Y S Rajasekhara Reddy kum 60 micu a khualtlawnih Helicopter ih a topi mi minung 4 thawn an tla that. Andhra Preadesh, Chief Minister, Y S Rajasekhara Reddy hi an State Khawpi Hyderbad ihsi Km 588 ihhla Chittoor ih Metting pawimawh tel dingin Mizan zing nazi 8:30 ah a rualpi mi pawimawh Principal Secretary, S Subra Manyam leh Chief security Officer, ASC Wesley thawn Hyderbad ih Oil Begumpet Airport ihsin an zuangsuakih an zuansuakih si nazi 1 hnu ah Hyderbad Airport ih hnatuan tu pawlthawn an be pop aw thei nawnlo ih an hlo a si,\nAn to nak Helicopter Bell-430 hi an State sungih Nallamalla bialih Rudrakonda tlangah a tla ih a topi mi pawimawh pahnih leh Helicopter mawngtu Pilot Group Captain S,K Bhatia leh co- Pilot M S Reddy pawlthawn an thi thluh a si. an zuanlai ah hin nikhua a se zetih an Helicopter hi Kurnool ihsi Vansan boruak Km 40 ih sangih zuang a si.\nUnion Home MInister, P Chidambaram cun mithi ruangpawlhi hmuh tlaklo khawpin an kangsiat thluh a si a ti, Andra Pradesh State Cozah cun an Chief Minister ih ruang hi thaisun ah Cozah in sunlawih nak famkim thawn thlah in a ur kaang ding asi tiah an puangzo.\nHi an Helicopter hi Airport hnatuan tu pawlthawi an biakawk theinawnlo hnu ah mizansun ihsin mizan zanvar tiang hawl a siih, nazi 24 sung an dinhmun zianghman theihnak a um nawnlo hnu ah Indian Airforce pawlcun tuizingah tupi rullakah an hmusuak a si. India President, Pratibha Patil, Primie Minister, Manmohan Singh, Congress President, Sonia Gandhi leh mi pawimawh dangpawlcun Chief Minister, Reddy an ui thu an simih, India ramih US ram aiawhtu Palai Timothy J Roemer khalin US Cozah aiawh in a ui thu a simve.\nAn tomi Helicopter hi kum 11 lai reizo a siih, helicopter tthat lo ruangah maw nikhua a siattuk ruangih tla a si tikhal theih fiangnak a um hrihlo. Asi nan Aviation Ministry leh Andra Pradesh Cozah cun Helicopter cu a ttha a si tiah an simih a mawngtu Pilot khal Pilot Senior zet veve an siih Helicopter mawng ringring tu mi thiamzet an si tiah an sim. Union Home Minister, P Chidambaram cu ziangruangah a tla ti fiangtei zinzoi a si ding a ti.An tlaknak hmunhi Naxal Tapung pawlih umnak hmun a siih, a sinan Naxal tapung pawlin Helicopter kahthlak theinak ralthuam an neilo ih cu ruangah vanduai nak ih tla an sim an zumthu an sim.\nAndra Pradesh Chief Minister a thih ruangah Chief Minister ai awh sungtu dingah an State Finance Minister, K, Rosaiah cu CM ah retsung a si. AICC hruaitu pawlcun Chief Minister ai awhtu hrildingin Andra Pradesh Congress Legistature Party cu tuihnu ni 3 ni 4 sungah an to khawm ding tiah an puang. CM ai awh sungtu Finance Minister, K, Rosaiah kum 70 micu CM ai awh tu dingah a tlingbik tiah an sim. Himi thu ruangah Congress thu neitu sangbik Central Congress Working Committee cu tuisun ah New Delhi an an tong khawmaw a si.\nSouth Korea PM Thar\nSouth Korea President, Lee Myung-Bak cun tuisun ah an ram Prime Minister, thar dingah Chung Un- Chan kum 63 micu a ret tharih, himi rualah Minister dang 5 khal a retbet tel. Prime Minister thar Chung Un -Chan hi Economics Professor hminthang zet leh Seoul National University ih President hlun a si.\nPrime Minister thar Chung Un-Chan hin tui Prime Minister ttuanlai tu Han Seung Soo a thleng dingih, South Korea Cozah in thu a suah nakah tui Prime Minister tharih Chung Un -Chan an retnak sancu Economist a si ruangah sumpai dinhmunah an rampi in a tthanso phah dingih zumnak an neih thu an tarlang.\nIndonesia Linghnin In Thi 46 Hmu Zo\nTheihzo vekin mizan sunih Indonesia ramih Linghnin rapthlakzet Richter Scale 7 ih nacun an khawpi Jakarta ihsi Km 100 hrawngih hla Cianjur leh Tasikmalaya khua pawlcu a sawi ciamco ih hi linghnin ruangih mithi ruang hmuhsuak zomi cu minung 46 an kimzo ih midang 300 lenglo in hriamhma an tuar.\nHi linghnin ih harsat nak tuartu mipi pawlcu mipi leh Ralkap pawlin theihtawp suah in an buaipi rero laiih, National Disaster Mitigation Agency thupuangtu, Priyadi Kardono cun mithi ruanghi hmuhbet vivo a zum thu a sim. Inn ciim in a nen mi pawlkhal hawl rero lai an siih, hi linghnin in Inn 18,000 hrawng a tisiat tiah a sim.\nBBC in a simnak ah hi linghnin ruangah palkai awknak lamzin leh biakpop awknak pawlkhal a siat thluhih cu ruangah duhvekin hnattuan cak a theihlo ih minung zianghmuah an thi tikhal fiangten thei a silo tiah a sim. Linghnin nakhmun hi an ram President, Susilo Bambang khalin tuisun ah a hmunah a vazoh ih, linghnin in an siatsuah mi minung 5,000 hrawngcu Cozah in an umnak dingih hmunhim a tuahsak mi ah an um lai a si.\nTheihcio vekin Aung San Suu Kyi cu Burma ram ralkap Cozah court cun lengsuak theilo dingin thla 18 sung hremnak a pe betsalih, Himi ruangah Aung San Suu Kyi ih Lowyer Pawlcun Burma ralkap Cozah Court cu taza an cuai ih, Aung San Suu Kyi ih Lowyer Nyan Win cun Burma ralkap Cozah Court in Aung San Suu Kyi parih hremnak an pekmi cu thildiklo tuk a si ruangah taza kancuai nak a si tiah a sim.\nTaza an cuainak thuhi Rangoon Divisional Court in a ngaihtuah dingih himi court in an thu a pawmlo ih a hnawl a si ah cun High Court ih thlen a tumthu Nyan Win cun a sim.\nFilm Star Kap That\nFrance leh Spanish thlah pawlh kahpia Film Star hminthang Christian Poveda cu a film tuahnak hmun El Savador khawpi saklam San Salvador ah khua ah kahthat a si. Hi Film Star hminthang Christian Poveda hi kum 1998 ih a film tuahmi pakhat.\nAustralia Ram Ah Lawng A Pil\nIndia Ram Lok Sabha Hril Awk Vawi Hnih Nak


Hi Hngakchia Sem Teih A Nu An Tlaih – Buanchukcho\nZeitlukin zaangfah ah a si. Hi tluk in angakchia mi bawhte hi anu cu ralkap nih an tlaih. Zoh ah hin zaangfak tuk a si. Ngaih a chia tuk e.\nKan ram sining hi cu poi kho tuk tawn e. Khatlei ah ralhrang, khatleiin covid-19, ngakchia bawhte nih hin ka nu cu an tlaih ti theih sehlaw zeitlukin dah alung a hei fah hnga mu.\nTamu Peng Ah SAC Ralkap In Mi 2 An Kap That. Tamu peng ah July 10, zan nazi 9:30 le 10 karlak hrawngah SAC Ralkap in mi 2 an kap that, an lakih tlan suak a thih le nun theih a si lo tiah theih a si.\nTamu khawsung ihsin peng 10 hrawng hla, bike in nazi khuai hrawng feh, Min Tha (မင်းသာတံတား) lilawn ah ralkap in mi 6 khaw lam tlung ding an kap ih mi 2 an kap that.\nPakhat cu a tlansuak ih an kap ciamco, a thih le nun tutiang kan thei lo, midang cu an kai thluh. An kahthah mi 2 ruak la dingin tuisun (July 11) ah an sungte pawl an theihter” tiah tualsung mi pakhat cun a sim.\nSAC ralkap pawl ih kah mi 6 hi meithal zianghman an keng lo, kum 20 in 30 kiangkap hrawng an si. SAC Ralkap Le PDF-Kalay Kahawknak Ah SAC Ralkap Mi 17 Hnakih Mal Lo An Thi.\nSAC ralkap le People’s Defence Force (Kalay) cu tuizing, Kalaymyo North lam ah an kapaw ih SAC ralkap lam mi 17 hnakih mal lo an thi, PDF-Kalay lam mi 2 an thi tiah PDF-Kalay cun a tarlang. Tuizing (July 15) nazi 10 hrawng, Tinta (တင်သား), Kyauk Phu (ကျောက်ဖူး) le Doe Nwe (ဒိုးနွယ်) khua ah SAC ralkap an lut ih PDF-Kalay thawn an kapaw.\nKahawknak ah hin SAC ralkap lam in mipi kahthah mi 2 an neih thu khal PDF-Kalay cun a tarlang bet. SAC le PDF-Kalay hi na sa zetin an kapaw ih zan nazi 7:30 tiangah na sa zetin an kapaw lai. SAC pawl hi Kyauk Phu kiangkap bukhuar an tum ruangah khaw kiangkap mipi pawl ralring ding khal in PDF-Kalay cun ralrinnak a pe.\nRef. Chinlung Today\nအစ္စရေးနိုင်ငံမှာပြုလုပ်တဲ့ ကမ္ဘာလုံးဆိုင်ရာ မြန်မာ့နွေဦးတော်လှန်ရေ


March 26, 2009 5:23 pm·3 comments\nOnline English-Chin Dictionary hman theih zo\nOnline Rualpi Paziat Na Nei…150?\nKan Ram Phun 10 Result Internet Online In Zoh A Theih Thlang Ding\nZi Zik says:\non March 27, 2009 at 6:38 am\nTlangval hrangah cun theihthiam a har ngai ngai. Fala pawl hin an ruahnak in hun sim hai sehla, theih a cak um na sa\non April 1, 2009 at 11:49 am\na peih ve reng reng male..\non April 2, 2009 at 3:53 am\nfala hrekkhat pawl cun, a man i thu a si ko’ an ti ka thei dah ta…’\nLai fala pawl’ ka sim mi cu a hman mi a si maw…?\nNan mah lo cu zo hman vawn suh ding ka thei ual lo…’


Nauhak Kum 7 Mi Covid-19 Nei In Hmundang Ah Aum Ih Hringtu A Nu In A Thihsan, Zianghman Thei Loin A It – Meifar\nNauhak Kum 7 Mi Covid-19 Nei In Hmundang Ah Aum Ih Hringtu A Nu In A Thihsan, Zianghman Thei Loin A It\nMay 19, 2021 admin Lawrkhawm 0\nCovid-19 in innsang tam zet a thenawkter zo ih minung tam zet a vel tap. Nauhak kum 7 mi Lalduhawma cu mani May 18 ah Covid-19 a nei ti theih a si. A nu Pi Tluangpuii cu February thla ihsin thluak natnak (Brain tumor) anei ti an thei.\nLCMC le District hospital ah caan reipi sung an rak tuamhlawm zo, Lunglei lam khalah an fehpi. Aizawl lam ih tuamhlawm aw ding ti a si nan sumpai lamah harsatnak an nei si, Aizawl lam panpi loin Lunglei ihsin Lawngtlai ah an tlunpi sawn.\nAn buai zet ruangah an fapa Lalduhawma khal kilkhawi thitha thei loin an um, mani May 18 ah Children Home lamah ret an tum ih Covid-19 an test-nak ah arak positive. A pa in a nu a umpi a tul ruangah an fapa cu CCC lamah umpitu anei lo, Bethel Veng ih um tlangval Lalremsanga in tha zetin CCC ah a umpi.\nTuizan May 19 zan nazi 8:30 hrawngah a nu Pi Tluangpuii cu caan reipi sung a damlonak Brain Tumor in a thi. Asinan, a fapa cun zianghman a thei hrih lo ih thaw zetin a it that lai, hnatuantu pawl khalin an sim duh hrih lo.\nA umpi in “Thingkah Covid-19 tuamhlawmnak hmun ih ka umpi Awmawma (kum 6), a nu Pi Tluangpuii in mitu te ah a thihsan. Amah ka zoh ih a it that thaw tuk lai si, ka thangharh kei ka sim ding maw ka itthater men ding so…\nAwmawma, zianghman na theithiam hrih si lo, hitin thaw zetin itthat hrih mei aw, Pathian in ziangkim arung tawlrel ding” tin a tarlang.\nRalkap In Mindat Nauhak Kum 10 Mi An Kap Ngah, Mandalay Siizung Ah An Phur\nTedim Bomb Puak Ah Nauhak Pakhat A Thi, Nauhak 2 Hliam Nazet An Tuar


Thangthat Album 2 An Tuah Thok Sal - Chinland Today Media\nFebruary 15, 2018 6:20 am·0 comments\nHnamdang tong ihsin letcawp mi silo, Pathian hnen ihsi don mi, mai irawmsuak rori ih suahmi le phuah mi Thangthat le hlanawknak hla (praise and worship) album pahnihnak tuah dingin hla pawl an khawl thok rero zo tiin thu kan dong.\nThangthat Album a veikhatnak ih hla pawl hi Leitlun ramtin um Chin mi pawl ih sak duhmi siin Pathian ih a hman zet mi hla pawl tla an si.\n‘Thangthat Album pahnihnak hrang hla pawl kan khawlthok rero thlang. May thla hrawng ahcu hla kan nei kim thei ding kan zum. Tuikum sungih suahthei ding cu kan ruahsan zet’ tiin tawlreltu lak ihsin pakhat Salai Bawi Uk Thang cun a sim.\nThangthat Album pakhatnak sung ih hla ngantu pawl hi Chin mi hlangantu lakih santhar mino rinsanmi le hlathiam, John Lsl, Rajiv, Phun Zam, Ta Hniang Uk le a dang pawl an siih a saktu pawl khal santhar Chin mino ih Pathian tihzahtu le Pathian mi hman pawl an si.#


Min Aung Hlaing A Dir Hmun A Hniam Thluahmah Cang.A Ruang Cu? – Chintanbo\nKawl ralkap hi an kal ning a tluang kho hrimhrim ti lo, an sung cuahmah ko cang, an mualpho chin lengmang i an i chuahsual cikcek ko cang hih.a tu bantuk in an um ah cun,sau a rau ti lailo i, Min Aung Hlaing cu ningzak in a chauh ko cang lai tiah an chim mi cu asi.\nSource: Kalay Myo Lairawn Mino New


1 Samuel 30 | Laicianghlim (The Holy Bible)\n1David le a minungte khiah Ziklak ah ni thum nia in hleng fangin, Amalek te in Negev le Ziklak khiah sim ai, Ziklak khiah neh lio ai mei in tai i. 2Ziklak khua ai nupangte khiah a veksenin pom ai a cik le a lian khai rek lo in a veksenin phur sio ai anite khai tlan i. 3Ciamanin David le a minungte khiah Ziklak ah hleng fang in, Ziklak khiah mei in kang sio ai, a nute le a fate le a fenute khiah pom sah sio khiah tawk i. 4Ciafangin David le a minungte khai lungsia ngai in a tha nai song hmuah kap tlang i. 5Cen David nu panih te Jezreel mi Ahinoam le Kharmel mi Nabal nu Abikel khai raalte in pom ve i. 6Ciafangin David khai thinthip bik i. Ziangmanti fangin, a minungte in amah khiah lungto in sep tuhin sawm tlang i. Ziangmanti fangin, a minungte khiah a fapa le a fenu te ca ten in lungsia ngai i. Ikhalselai David tu Bawipa a Pathian manin thakho in um i. 7Ciafangin David in Ahimelek fapa phungki pa Abiathar hnenah, “Ephod khiah heta ah kawih tu.” ti in ruai i. Ciafangin Abiathar in ephod khiah David hnen ah kawih i. 8Ciale David in Bawipa hnenah, “Hete khiah hnawh ngang? Amahte khiah man ngang?” ti in zong i. Bawipa in, “Hnawh tu. Amahte khiah man tuh rori ai a khim liang in ngah leh tuh sio i si.” ti in sawn i. 9Ciamanin David le a minung zaruk khai feh ai Besor rawn ah hleng fangin, ciata ah a hrek minungte khiah hlum i. 10Ikhalselai David le minung zali in a raalte khiah hnawh i. Zanihte tu a baang ze manin Besor rawn khiah kaal ben lo manin a hnua ah taang i.\n11Ciafangin amahte in lo songah Izip mi pakhat khiah tawk ai David hnenah kawih i. Amahte in cia pa khiah rong ei tuh le ti ding tuh pe i. 12Cen amahte in theihmin pawnghmuk le caipit thei a ro khai bor nih pe ai amah in ciate khiah ei ben fangin, a ni khai nung sungso i. Ziangmanti fangin amah in rong ei lo le ti ding lo in ni thum le zan thum um i. 13Ciafangin David in amah hnenah, “Aisu minung i si? Kon in hleng i si?”t i in zawt i. Ciafangin amah in, “Kaimah khiah Izip minung ing. Cen Amalek pakhat pa hnenum ing. Kin hnua ni thum fangin i ur manin i bawnipa in i zam i. 14Chereth hlanglam le Judah te varkam le Khalep hlanglam sim i ing. Cen Ziklak khai mei thawn tai i ing.” ti in rel i. 15Ciafangin David in amah hnenah, “He mite hnenah i kawih thill tur sim?” ti in zawt i. Amah in, “I rek tuh lo in le i bawipa hnenah i ap leh tuh lo in Pathian hmai ah thu i kham tulai, he mite hnenah na kawih ngang.” ti in sawn i.\n16Amah in amahte khiah cia mite hnenah kawih fangin, cia mite khai Filistin ram le Israel ram in thil tamngai rok sah ngah manin, anite khai laipua ah nuamhmun caang ah ei le ding le tlanglam in lo um i. 17Ciafangin David in amahte khiah zan khuathim ngom ai panin a thai zan tian tawng ai kala-uk to in tlan tu mi zali hlah hmuah pakhat bang khai luat ngah lo i. 18David in Amalek te ai rok hnak hmuah a veksenin long ngah sio i. David in a nu panihte khai ngah leh i. 19Amahte in thil a cik le a lian, fapa le fenu te le amah hnenai langhnak hmuahhmuah khiah a veksenin David in ngah leh sio i. 20David in tu te le kawlpawlte khiah a dang kawlpawte hlanah feh ruai ai, “He khiah David ai i.” ti in ti i.\n21Ciafangin David khai Besor Rawn ah amahte in um ruaihnak, a bang ze manin David hlun ben lo tu minung zanih hnenah kawi i. Ciamanin anite in David le amah thawn ai umtute caang tuh in feh i. David khai cia mite hiang ah hleng fangin amahte khiah pon i. 22Ciafangin David thawn feh tu mi zai failo te in, “Amahte in kin kawm in feh lo manin, amahte nu le fate khiah lang in feh tu seh. Cialo kin longhnak thilrite khiah amahte pe tuh lo i sing.” ti in ti i. 23Ikhalselai David in, “I ulenaute, Bawipa ai kin pehnak khiah ciatih in bawn tuh lo i sing. Ziangmanti fangin Bawipa in kin him ruai ai kin raalte khiah kin kut ah kin ap ai kin pe i. 24Aisu in ning relhnak khiah ning ngai sah tuh i? Raaltawng hmunah feh tu pa vo khiah thil kil ai umtu pa vo thawn camra tuh i. Amahte in a bangvek in sem tuh i.” ti in ti i. 25Cia nia ai panin tun nia tian David in ciatih bangin thukham in bawn i.\n26David khai Ziklak ah hleng fangin, a rualpui Judah mite upa hnenah a longhnak thilri hrekkhatte khiah kuat ai, “He khiah Bawipa raalte hnenai kin longhnak lehsawng i.” ti in rel i. 27Ciate khiah Bethel le Ramoh Nekev le Jattir le, 28Aroer le Siphmoth le Eshtemoa le 29Rachal le Jerahmeel khua hmuahhmuah ai le Ken khua hmuahhmuah ai le 30Hormah ai le David le a minungte ai vak awng hmunai umtu upate i.


Israle Vanzam In Hamas Headquarter Pawl Kapsiat - Chinland Today Media\nNovember 18, 2012 4:20 am·0 comments\nIsrael raldonak vanzam pawlin Gaza khawpi, Hamas pawlih umnak, Palestine pawlih umnak ram, an kapnak ah Hamas acozah ih cabinet headquarter pawl cu an kap tiin a hmutu pawlin an sim. Himi hi Hamas pawlin Jerusalem an kap hnu-ah a si. “IDF, Israel ralkap pawl cun Gaza ih um, Hamas PM ) Ismail Haniya ih headquarter pawl cu target in an kap,” ti’n Israel ralkap ṭuanvo neitu in a sim.\nCun, “Cutheh ah nazi paruk sung IDF cun dodaltu pawl umnak hmun 85 hrawng cun an kap hrih,” ti’n a simbet. “Himi an kapnak ah headquarter pawl cu lak ding um loin a siat. Kiangkap ih um inn dang pawl khal cu a siat ih, hihi Israel pawlih bomb thawn atthlak zetih thil an siatsuahnak pakhat a si,” ti’n Hamas ṭuanvo neitu pawlin an sim ve.\nIsrael pawlin kan dung Tlawngkai Ningani zaan ah vanzam ih an doletmi in Gaza ih Palestine mi paruk cun an nunnak an caan phah. Nihnih sungah vei 30 cu hivek in an kap ve tiin Hamas harhdamnaklam ṭuanvoneitu in a sim. UN le Palestine lamin cun UN Secretary General Ban Ki-moon cun doawknak umnak hmun ah a vehvai dingih a langte ih remdaih le raldaihnak cu tuahpi dingin a zuam ding thu an sim ve.\nIsrael in Gaza Strip ih Mipi pawl Tlansuak Dingin Thu A Pe


Ralhrang Pawl Khuachung An Lut Bak In Biakinn Le Phungki Cawng An Khangh Piak Hna - Chin Eleven News\nSagain ramthen, Yay Oo myone, Chan Thar khua sungah ralhrang ralkap pawl cu mizan January ni 20 sun zanlam nazi 1:00 ah an lutih Phungki tlawnginn sung le Christian Pathian Biakinn pawl bauh siatin an lutih thil le ri pawl cawklet in an siatsuah ih hleiah mipi neihmi thilri pawl khal an ruksak thu tualsung mi pawl cun an sim.\nTualsung mi pakhat cun\n“ zan hnu ah Chan Thar khua ih Bayin Gi Phungki tlawnginn sungah tanhmun an khuar ih Phungki tlawnginn sangkaa pawl cu on cia asi ko nan thlalang pawl an vua kuai / sangkaa pawl an vua balih asungih thilri zaten an cawklet theh / Pathian biakinn pi sung khalah thil le rithenkhat pawl an siatsuah thotho “ tin asim.\nRalhrang ralkap pawl cun khua sungih Christian မေသီလ tlawnginn khal cawklet in an siatsuah ih tlawnginn sungih thilri pawl khal an ruk tiah tualsung mi pawl cun an sim.\nChan Thar khua ih tualsung mipi pawl cu ralhrang pawl an ra luh canah ahlan khan in an rak relh ih khua sungah a ra tlung duak tu minung 2 khal an kai ih checknak an neih hnu ah an phone pawl an laksak tin tualsung mi pawl cun an sim.\nRalhrang pawl cun Ywa Mih Thah khua khalah mipi pawl ih bike 3 khal meisa thawn urkang in an siatsuah sak bet tiah theih asi.


A Fanu Neihsun Thawnginn Ihsin An Suah Ve Lo Ruangah Lungkuai In A Thi – Meifar\nJune 30 sunah thuneihnak latu ralkap in thawnginn pawl an suah zalen, thawngtla pawl an suah zalen ding ti thu an rak thancia ruangah mipi cu zingpit ihsin thawnginn hmaiah an um. An nulepa, ulenau thawngtla pawl ra suak ding an hngak.\nKachin ram, Myitkyina, Le Kone vengih um pacang kum 66 mi U Shadau Zau Hpang khal a fanute ra suak ding hngakin thawnginn hmaiah aum ringring. Thawngtla pawl cu an rak suak ih an nulepa, ulenau pawl thawn lungawi aipuang in an pomaw celcel, asinan a fanute cu a telve lo.\nZanlam tiang a hngak cuahco nan a fanu ih hmuihmel a lang lo, cutin innlam ah ava tlung ih lungphu cawl in a thih thu theih a si.\nVengsung mi pakhat in “Sun ah khosuai kan eitlang, khosuai kan ei laiah ‘Ka fanu ara suak tikah in hmu lo asilen aum nuam lo pang ding tin a khosuai khal rang tukin a ei ih thawnginn hmaiah ava fehsal. An inn le thawnginn cu a naiaw te, zanlam ah inn ava tlung ih in cemsan” a ti.\nJune 30 sunah ralkap in an kaihmi Myitkyina lamzawhtu 145 cu an suah zalen, nunau 50 le mipa 95 an si. Asinan CDM tuah cozah hnaṭuan, lawyer, thuthang latu ṭhenkhat cu an suah lo.\nU Shadau Zau Hpang ih fanu Ma Bauk Ja cu June 11 sunah Aung Myin Tha cawlh hahdamnak hmun ih a fehlam ah ralkap pawlin an rak kai ih pukmah 505 in thubuai an orhter. A pai thih thuhla khal a thei hrih lo.


Bank 217 Ih Paisa La Thuptu Ti Ih Puhmi Algeria Mi Kaingah - Chinland Today Media\nJanuary 8, 2013 11:06 am·0 comments\nBANGKOK : FBI in bank paisa la thuptu ti ih kaih an duhzetmi pa cu, Bangkok palik pawl in an kaingah zo. FBI in kaih an duhmi 10 lak ih telve mi asi. Algeria mi asi ih kum 24 mi, Hamza Bendalladj timi pa asi.\nHipa hi 6.1.2013 Sunday sun ah, Bangkok’s Suvarnabhumi Airport ah Malaysia paisa thleng ( transit ) a tum lai ah an kaingah asi thu Immigration Police Commissioner Lieutenant General Phanu Kerdlabpol cun asim asi. “FBI in kum 3 tluk an hawl rero mi cu Thailand a ra luh veten kan kaingah asi.\nHitawk ih kan kaih laitak ah hin a hnen ah satellite phone, notebook le computer pawl thawn kan kai ngah si” ti in asim. Hipa hin voikhat khual a tlawn ih paisa thleng a tuahnak ah US $ 10-20 tiang a ngah ding ih zum asi. Kum 2008n ah Algerian College ihsin degree a ngah ih, a thiamnak hmang in leitlun mi tamtak bum in sumpai a eisak. Hipa hin bank 217 tluk ah siatnak a thlenzo ding zum asi thu Phanu cun a sim bet.\nNauhak Ruknak Malaysia Ah\nAfrica Khawmual Ih Al Qaeda Hruaitu Thar Hril\nBoston Bomb Puak Tertu 1 Police Pawlin Kap That, A Dang 1 Hawl Vivo


Iran Ah Pathian Thlarau Ṭhangphawknak A Thleng - Chinland Today Media\nIran Ah Pathian Thlarau Ṭhangphawknak A Thleng\nNovember 30, 2016 12:09 pm·0 comments\n1994 kum tiang hrawng ahcun Pathian zumtu hi mi 100000 tluk hrawng lawng Iran ah an um ding tiah zum a si. Iran ram cu leitlun ih Muslim luarzet ih an caknak hmun a si. Asinan tu ahcun Pathian zumtu hi million 3 tluk an um tiah theih a si.\nIran ram ih zumtu pawl cu hmun dang ih zumtu hnakin harsatnak na men lo an tuar. An harsatnak luar zet pakhat a si mi cu ISIS pawl an si. Pathian zumtu pawl cu an ram sung ihsi hnawh le hremnak pek rero lainak hmun a siih Jesuh Khirh an zumnak ruang ih nunnak liam khal mi ziang maw tizat an um rero lai.\nCucingin zumtu pawl cu an pung sinsin. Hi tiih zumtu pawl an thazaang a cak sin theinak san cu Pathian thlarau thianghlim ih ṭhangphawknak ruangah a si tiin Reza cun CBN thuthang latu pawl hnenah a sim.#\nBawipai’ Zaanriah WINE In Ruangah Iran Khristian Pathum Vei (80) Vuak Tuar Ding\nMuslim Pawlin Christian Pawl Hum Ve Ta!\nISIS Pawl Kut Ihsin Luatnak Ngahtu Fala Aria Ih Țongkam\nNigeria Ram Ah, Muslim – Christian Buainak Suak, Mi 39 Thi


December 7, 2012 9:05 pm·0 comments\nSUAHCAM LUNGAWI (Happy Birthday)!\nTiti nuam men aw. Khirhkhan (serious) tukih lak ding a si lem lo. Ziangtivekih kan rak hman khalle sawiselnak si loin hiti’n a mawiin a dikdeuh kei maw ti thu men a si.\nSuahcam lungawipinak ah Mirang ih Happy Birthday hi kan Chin ṭawngte’n ngantu kan hnihthum vivo ih a lungawium nasa. Asinan, kan ngandan lawngte a bangaw lo ruri. Suahcam Lungawi, Lungawi Suahcam, Suahcam Cibai, Suahcam Sunglawi, tvk.\nChin ca le ṭawngtei’ suahcam, neihawknak le cibaiawknak hmang duhtu kan tam vivo ih a lungawium zet. Hivekin Chin ca le ṭawng ih hman hi uar thluh thei sehla a duhum sinsin. Amahlawngte Mirang ih kan hman lar zet mipawl hi dairekin kan Chin ah kan let pang ṭheu vek a bang. Maklote vek a bang nan dik lo ih kan hman pang le zawngsang a awlte ih thlengsal a har zet ṭheu.\nRel duhmi tampi lakah a hleicein suahcam lungawipinak hi zohbik sehla tiah thulu khal hiti’n kan run tarnak a si.\nMirang le Chin hi catluan kan hmandan a tlangpithuin a linglet. Tt.”I am reading the Newspaper” cu “Ka siar lai Thuthangca” kan ti lo ih “Thuthangca ka siar lai” ti’n kan hmangsawn. “I’m working in Singapore” ti cu “Ka hnaṭuan ah Singapore” kan ti ve lo ih “Singapore ah hna ka ṭuan”kan tisawn.\nCuvekin kan ṭawng le cangandan dung le hmai hi kan linglet thluh deuhthaw a rak si. Tt. Good Morning (Zing Ṭha), Good Night / Sweet Dream (Mang Ṭha), Beautiful Lady (Fala Mawi), True Love (Duhdawtnak Dik), New Year ( Kum Thar), tvk… A hleicein Lungawipinak, Cibaibuknak, Lawmpinak, Catar, Thupi/thulu tivekih Adj le Noun hmankawp a si tikah Mirang thawn kan linglet lawlaw.\nTt. Mirang cun Merry X’mas, Sweet December, Happy Birthday, Beautiful Lady, Good Morning, Happy Journey, tvk an hmang. Kannih Chin ca ah, hmin hmaiih kan ret le a mawimi fala, a lianmi ram, tvk., hmin dungih kan ret le Fala Mawi, Ram Lian., tvk.\nA tlunih Mirang ca kan hman lar zet mipawl khi Chin ca ih kan hman tikah, tt. Sunglawi X’mas, Thlum December, Lungawi Suahcam, Mawi Fala, Ṭha Zing, Nuam Khualtlawng, tvk., si loin X’mas Sunglawi, December Thlum, Suahcam Lungawi, Fala Mawi, Zing Ṭha, Khualtlawn Nuam, tvk, ih hman ding khi a sisawn ding a bang.\nCuruangah “Happy Birthday” khal “Suahcam Lungawi” ti ding khi a bang.